title: Olduvai-teoria

text: Duncan määrittelee teollisen sivilisaation alun siihen hetkeen, jolloin maailman energiantuotanto henkeä kohden ylitti 30 % huippuarvostaan. Vastaavasti sivilisaation lopun hän sijoittaa siihen hetkeen, jolloin energiantuotanto henkeä kohden jälleen putoaa alle 30 prosenttiin huippuarvostaan. Huippuarvo esiintyi hänen mukaansa suurin piirtein alku- ja loppupisteen puolivälissä vuonna 1979, minkä perusteella teollisen sivilisaation 100 vuoden elinkaari sijoittuisi vuosien 1930 ja 2030 välille.


title: Olduvai-teoria

text: Olduvai-teorian mukaan maailman energiantuotannon eksponentiaalinen kasvu päättyi vuonna 1979, jonka jälkeen energiantuotanto henkeä kohden on pysynyt melko tasaisena. Tämä tasannevaihe päättyy olettaman mukaan suurin piirtein vuonna 2008, jonka jälkeen se kääntyy voimakkaaseen laskuun. Laskun seurauksena on väestökatastrofi, mikä pudottaa maailman väkiluvun kahteen miljardiin vuoteen 2050 mennessä.


title: Olduvai-teoria

text: Olduvai-teoria jakaa ihmiskunnan historian kolmeen vaiheeseen. Ensimmäinen "esiteollinen vaihe", jolloin yksinkertaiset työkalut ja vähäinen käytössä ollut energia rajoittivat talouskasvua, muodosti valtaosan ihmisen kehityshistoriasta. Toinen "teollinen vaihe" käsittää nykyisen teollisen sivilisaation, joka on onnistunut käyttämään koneita nostaakseen kasvun rajoja. Viimeinen "jälkiteollinen vaihe", jolloin ihmiskunta palaa jälleen tasapainoon ympäristön sekä uusiutuvien resurssien kanssa, seuraa teollisen yhteiskunnan romahdusta.


title: Olduvai-teoria

text: Teollisen vaiheen heikentyminen on teoriassa jaettu kolmeen osavaiheeseen:


title: Olduvai-teoria

text: Perry Arnett (2007) esittää Olduvai-teorialle seuraavan aikajanan:Yhdistyneiden kansakuntien elintarvike- ja maatalousjärjestön mukaan kuitenkin maailman ruoantuotannon kasvu ylittää väestönkasvun nykyhetken ja vuoden 2030 välillä.


title: Olduvai-teoria

text: Richard C. Duncanin määritellessä teoriaansa vuoden 1979 maailman energiankulutuksen huippu henkeä kohden oli 11,15 öljybarrelia vuodessa (koko energiankulutus muutettuna öljyksi). Myöhemmin kuitenkin energiankulutus henkeä kohden kasvoi ylittäen vuoden 1979 huipun, ja vuonna 2006 kulutus oli 12,12 barrelia henkeä kohden vuodessa. Tämä on selkeästi ristiriidassa Duncanin teorian kanssa, jonka mukaan energiankulutus henkeä kohden ei nouse vuosien 1979 ja 2008 välissä. Duncan ei ole kommentoinut tähän suunnattua kritiikkiä.


title: Olduvai-teoria

text: Teorian puolustajat huomauttavat, että energiankulutuksen kasvua henkeä kohden on vaikea ylläpitää rajallisten resurssien, kuten öljyn, kivihiilen ja maakaasun, varassa. Kriitikot puolestaan väittävät, että virhe osoitti teorian ennustuskyvyn heikkouden, mikä tekee teoriasta muiltakin osin epäluotettavan. Jotkut kuitenkin katsovat virheen lopulta vain vahvistavan teorian varoituksia.


title: Olduvai-teoria

text: Toinen Olduvai-teoriaa kohtaan suunnattu kritiikki muistuttaa paljon Malthusin väestöteoriaa (so. väestönkasvu, jos sitä ei rajoiteta, kasvaa geometrisen sarjan mukaan, mutta ruoantuotanto kasvaa vain lineaarisen sarjan mukaan) ja muita pandeemiseen ruokapulaan liittyviä teorioita kohtaan suunnattua kritiikkiä. Sen mukaan Duncanin teoria ei ota tarpeeksi huomioon teknologista kehitystä ja yhteiskunnallista muutoskykyä. Esimerkiksi vaihtoehtoisten energianlähteiden kehitys voi mahdollistaa kestävän energiankulutuksen nykyisellä tasolla. Kulutustottumuksia puolestaan on mahdollista säädellä yhteiskunnallisen muutoksen ja kulttuurisen evoluution avulla, pyrkien esimerkiksi resurssien säästämiseen. Siten uudet teknologiat yhdessä kulutustottumusten muutosten kanssa voisivat huomattavasti vaikuttaa Olduvai-teorian seuraamusten todennäköisyyteen.


title: Olduvai-teoria

text:
Duncan perustelee viittaustaan Olduvain rotkoon teorian nimessä seuraavalla tavalla:
...(1) se on aiheellisesti kuuluisa, (2) olen ollut siellä, (3) sen pitkä, kumea ääni on aavemainen ja pahaenteinen, ja (4) se on hyvä metafora 'kivikautiselle elämäntavalle'.


title: St. Anger (kappale)

text: St. Anger on kappale Metallican St. Anger-levyltä ja myös ensimmäinen single, joka julkaistiin kyseiseltä levyltä. St. Angerin sanat kertovat henkilöstä, joka ei saa kunnioitusta eikä välitä oikein mistään ja saaraivopurkauksen.


title: Zuzana Hejnová

text: Zuzana Hejnová (s. 19. joulukuuta 1986 Liberec) on tšekkiläinen yleisurheilija, jonka päälaji on 400 metrin aitajuoksu.


title: Zuzana Hejnová

text: Hejnová sijoittui Kingstonin alle 20-vuotiaiden MM-kilpailuissa 2002 viidenneksi 400 metrin aitajuoksussa. Seuraavana vuonna hän voitti maailmanmestaruuden Sherbrooken alle 18-vuotiaiden MM-kilpailuissa ajalla 57,54 ja sai pronssia alle 20-vuotiaiden EM-kilpailuissa Tampereella. Hän sai hopeaa Grosseton alle 20-vuotiaiden MM-kilpailuissa 2004 ajalla 57,44. Seuraavana vuonna hän voitti alle 20-vuotiaiden Euroopan-mestaruuden Kaunasissa Tšekin naisten ennätysajalla 55,89. Helsingin MM-kilpailuissa hän karsiutui välierissä.


title: Zuzana Hejnová

text: Hejnová voitti 2006 Euroopan cupin ykkösliigan 400 metrin aitajuoksun Prahassa maansa ennätyksellä 55,83. Göteborgin EM-kilpailuissa hän karsiutui välierissä. Seuraavana vuonna hän sai pronssia Debrecenin alle 23-vuotiaiden EM-kilpailuissa ja karsiutui välierissä Osakan MM-kilpailuissa, vaikka teki maansa ennätyksen 55,04. Valencian sisäratojen MM-kilpailuissa 2008 hän selviytyi välieriin 400 metrin juoksussa ja kuului neljänneksi sijoittuneeseen Tšekin joukkueeseen 4 × 400 metrin viestissä. Myöhemmin samana vuonna hän teki 400 metrin aitajuoksun Tšekin ennätyksen 54,96 Ostravasa, voitti saman lajin Euroopan cupin ykkösliigassa Leiriassa ja sijoittui seitsemänneksi Pekingin olympialaisissa.


title: Zuzana Hejnová

text: Hejnová paransi 400 metrin aitajuoksun Tšekin ennätyksen heinäkuussa 2009 Lausannessa aikaan 54,94 ja Monacossa lukemiin 54,90. Berliinin MM-kilpailuissa hän karsiutui välierissä. Dohan sisäratojen MM-kilpailuissa 2010 hän karsiutui 400 metrin alkuerissä ja kuului neljänneksi sijoittuneeseen Tšekin viestijoukkueeseen. Hän teki 400 metrin aitajuoksussa kotimaansa ennätyksen 54,13 Roomassa 10. kesäkuuta. Barcelonan EM-kilpailuissa hän oli neljäs.


title: Zuzana Hejnová

text: Hejnová sijoittui Pariisin EM-hallikilpailuissa 2011 viisiottelussa seitsemänneksi. Kesäkaudella hän voitti 400 metrin aitajuoksun Euroopan joukkuemestaruuskilpailujen superliigassa Tukholmassa maansa ennätyksellä 53,87. Hän paransi ennätyksen aikaan 53,29 voittaessaan Pariisin Timanttiliigan kilpailun 8. heinäkuuta. Daegun MM-kilpailuissa hän sijoittui seitsemänneksi ajalla 54,23.


title: Zuzana Hejnová

text: Hejnová sijoittui Helsingin EM-kilpailuissa 2012 neljänneksi 400 metrin aitajuoksussa. Lisäksi hän juoksi avausosuuden pronssia saaneessa Tšekin 4 × 400 metrin viestijoukkueessa. Lontoon olympialaisissa hän sai pronssia 400 metrin aitajuoksussa ajalla 53,38. Göteborgin EM-hallikilpailuissa 2013 hän juoksi ankkuriosuuden pronssia saaneessa Tšekin 4 × 400 metrin viestijoukkueessa ja sijoittui lisäksi 400 metrillä neljänneksi. Kesäkaudella hän voitti 400 metrin juoksun Euroopan joukkuemestaruuskilpailujen ykkösliigassa Dublinissa ennätyksellään 51,90.


title: Zuzana Hejnová

text: Kesällä 2013 Hejnova paransi maansa ennätystä Timanttiliigan kilpailuissa Pariisissa (53,23) ja Lontoossa (53,07). Moskovan maailmanmestaruuskilpailuissa 2013 Hejnová voitti ylivoimaisesti kultaa ajalla 52,83. Hän päihitti hopeamitalistin, Yhdysvaltojen Dalilah Muhammadin yli sekunnin erolla. Hänet valittiin Euroopan vuoden naisyleisurheilijaksi 2013.


title: Zuzana Hejnová

text: Hejnová karsiutui 800 metrin juoksun alkuerissä Prahan EM-hallikisoissa 2015. Hän voitti samana vuonna 400 metrin aitajuoksun Euroopan joukkuemestaruuskilpailujen ykkösliigassa. Hän voitti maailmanmestaruuden myös Pekingissä 2015 maailman kauden kärkiajalla 53,50.


title: Zuzana Hejnová

text: Hejnová sijoittui Rio de Janeiron olympialaisissa 2016 neljänneksi 400 metrin aitajuokussa ajalla 53,92. Hän sai Belgradin EM-hallikilpailuissa 2017 hopeaa 400 metrillä ajalla 52,42. Lontoon MM-kilpailuissa 2017 hän sijoittui 400 metrin aitajuoksussa neljänneksi.


title: Zuzana Hejnová

text: Hejnová on voittanut Tšekin ulkoratamestaruuden 400 metrin juoksussa 2006 ja 2009. Maansa hallimestaruuden hän on voittanut 200 metrillä 2011, 400 metrillä 2005, 2007, 2008, 2009, 2012, 2015 ja 2016 sekä viisiottelussa 2007.


title: Zack Phillips

text: Zack Phillips (s. 28. lokakuuta 1992 Fredericton, New Brunswick) on kanadalainen jääkiekkoilija, pelipaikaltaan keskushyökkääjä. Hän edustaa Iowa Wildin joukkuetta AHL:ssä. NHL:n kykyjenetsijäpalvelu arvioi Phillipsin Pohjois-Amerikassa pelaavista kenttäpelaajista sijalle 15. Minnesota Wild varasi hänet kuitenkin vasta numerolla 28 .


title: Zack Phillips

text: Ensimmäisellä kaudellaan Quebecin junioriliigassa Phillips sijoittui 44 pisteellä runkosarjan yhdeksänneksi tulokkaiden pistepörssissä. Pudotuspeleissä hän auttoi Saint John Sea Dogsin finaaleihin tehtailemalla kaksi maalia ja neljä maalisyöttöä 21 ottelussa. Finaaleissa joukkue kuitenkin hävisi Moncton Wildcatsille voittamalla kaksi ottelua kuudesta.


title: Zack Phillips

text: Kaudella 2010–2011 Phillips sijoittui pistepörssissä jaetulle kuudennelle sijalle tekemällä peräti 95 pistettä 67 ottelussa. Hänen joukkueensa eteni taas finaaleihin, joissa se voitti Gatineau Olympiquesin. Ratkaisevan kuudennen ottelun se voitti jatkoajalla 3–2.


title: Mihail Tšyhir

text: Mihail Mikalajevitš Tšyhir (, , s. 24. toukokuuta 1948 Kapylin piirissä Minskin alueella Neuvostoliitossa) toimi Valko-Venäjän pääministerinä vuosina 1994-1996.


title: Mihail Tšyhir

text: Tšyhir on taustaltaan Valko-Venäjän valtiollisesta kauppatieteellisestä yliopistosta valmistunut (1960) ekonomi (ekonomisti). Hän täydensi opintojaan valmistuen myös Moskovan rahoitusalan korkeakoulun Kansainvälisten kauppasuhteiden tiedekunnasta (1982). Tšyhir on naimisissa ja hänellä on kaksi lasta.


title: Mihail Tšyhir

text: Työuransa alkuvuosina 1973-80 Tšyhir toimi valtion pankin Kletskin konttorin johtajana, sitten Neuvostoliiton valtionpankin Moskovan haaran Minskin osaston johtajana. Vuosina 1982-1986 puoluetehtävissä ja 1986- Minskin kaupungin valtiollisen pankin pääkonttorissa. 1988-1991 hallituksen varapuheenjohtajana Valko-Venäjän kansallisessa Agroprombank-pankissa. Tästä eteni kaupallisen Belagroprombank-pankin hallituksen puheenjohtajaksi.


title: Mihail Tšyhir

text: Päästyään presidentiksi Lukašenka nimitytti 22. heinäkuuta 1994 Mihail Tšyhirin Valko-Venäjän pääministeriksi. Tästä tehtävästä Tšyhir myös sai presidentiltä pyytämänsä eron 18. marraskuuta 1996. Eroa Tšyhir haki vastalauseena presidentin valtaoikeuksien lisäämiselle (presidentin ajama referendum). Seuraajaksi pääministerinä nousi Sjarhei Linh.


title: Vuorikalahuuhkaja

text: Vuorikalahuuhkaja ("Ketupa flavipes") on pöllöihin kuuluva lintu.


title: Vuorikalahuuhkaja

text: Tätä pöllöä tavataan Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Taiwanissa ja Vietnamissa. Sen elinpiiriä ovat subtrooppiset ja lauhkeat metsät. Se syö kalaa, äyriäisiä, sammakoita, liskoja, käärmeitä ja pikkunisäkkäitä, kuten maamyyriä, ja erityisesti jyrsijöitä, kuten hiiriä, rottia ja myyriä. Se saalistaa myös lintuja, esimerkiksi Taiwanissa mandariinisorsia. Pöllö elää 5,5–7,7 kilometrin pituisella jokialueella.


title: Vuorikalahuuhkaja

text: Lintu on kooltaan 48–58 cm. Se on selkäpuolelta punaruskea tai punertava, ja siinä on tummia juovia. Sen voi sekoittaa sundankalahuuhkajaan, joka tosin on ruskeampi.


title: Attack Attack!

text: Attack Attack! oli yhdysvaltalainen electrocore-yhtye Westervillestä, Ohiosta. Yhtyeen perustivat vuonna 2007 Austin Carlile, Nick White, Ricky Lortz, Andrew Whiting ja Andrew Wetzel. Heidän ensimmäinen julkaisunsa "If Guns Are Outlawed, Can We Use Swords?" ilmestyi vuonna 2008, jonka seurauksena syntyi sopimus "Rise Records"in kanssa. Yhtye lopetti toimintansa vuonna 2013.


title: Attack Attack!

text: Vuoden 2008 alussa yhtye julkaisi omatoimisesti kappaleen "If Guns Are Outlawed, Can We Use Swords?". Myöhemmin samana vuonna he tekivät levytyssopimuksen "Rise Records"in kanssa. Pian sen jälkeen yhtye julkaisi debyyttilevynsä "Someday Came Suddenly".


title: Attack Attack!

text: Laulaja ja perustajajäsen Austin Carlile erotettiin bändistä kesken kiertuetta "Maylene and the Sons of Disaster", hänen terveydentilansa ja henkilökohtaisten ongelmiensa takia lokakuussa 2008. Heti erottamisen jälkeen Carlile aloitti uuden projektinsa "Of Mice & Men"-yhtyeen parissa, jonka jäsen hän on nykyisinkin. Myöhemmin Carlilen tilalle värvättiin "For All We Know":n perustajajäsen Nick Barham.


title: Attack Attack!

text:
Yhtye aloitti kiertueen alkuvuonna 2013 ja 22. heinäkuuta se ilmoitti kiertueen olevan heidän viimeisensä, minkä yhtye hajoaisi. Joitakin perustajajäseniä esiintyi kiertueella "hyvästeinä" yhtyeen faneille.
Kiertue päätti matkansa Pittsburghiin, jossa yhtyeen viimeinen esiintyminen pidettiin.


title: Sillankorvan emäntä

text: Sillankorvan emäntä on Ilmari Unhon ohjaama elokuva vuodelta 1953. Elokuvan 1950-luvulle sovitettu käsikirjoitus perustuu Hilja Kilven näytelmään "Sillankorvan emäntä" (1915). Elokuva jäi Unhon viimeiseksi ohjaustyöksi.


title: Sillankorvan emäntä

text: Kovasydämisen emännän pääosa näyttelee varsinaiselta ammatiltaan lausuja Helena Futtari. Leskeksi jäänyt emäntä on iskenyt silmänsä naapurin nuoreen isäntään Hallan Jaakkoon (Helge Herala), joka kuitenkin on kääntänyt katseensa tämän tyttäreen Johannaan (Elina Pohjanpää).


title: Sillankorvan emäntä

text: Aiheen filmaus on tiettävästi ollut suunnitteilla jo 1945 mutta toteutui eri yhtiössä vasta 1950-luvun puolella. Käsikirjoituksen pohjana ollut Kilven näytelmä on vuodelta 1915, ja sen asenteet ovat siirtyneet muuttumattomina 1950-luvulle.


title: Sillankorvan emäntä

text: Elokuvassa on puolittain dokumentaarinen jakso Käpylässä ajetusta ravikilpailusta, jossa Helge Herala on ohjastajana.


title: Sillankorvan emäntä

text: Aikalaisarviossa Leo Nordberg (Uusi Suomi) moittii elokuvaa asenteellisuudesta: ”Suomalaisen maalaistalon emännän on näköjään oltava kivikova, häikäilemätön naishirmu kelvatakseen meikäläiseen näytelmään tai elokuvan päähenkilöksi.” Toisaalta Helena Futtari roolissa saa kiitosta: ”Hänen olemuksestaan ja osuvista ilmeistään uhkuu mahtavuuden ja ylpeyden henki ja hänen replikointiaan on ilo kuunnella.” Vaikka Juha Nevalainen, (Ilta-Sanomat) antaa Unholle arvon ohjaajana, hän moittii ohjausta laahaavaksi, kun taas Satakunnan Kansan Kauko Peltola piti ohjausta varmatyylisenä. Kaiken kaikkiaan aikalaisarvioiden näkemykset elokuvasta olivat melko ristiriitaiset.


title: Sillankorvan emäntä

text: Myös televisioajan kritiikeissä suhtautuminen elokuvaan vaihteli. Toisaalta on todettu, että elokuva on mainettaan parempi ja että se on lajissaan hyvin puhutteleva. Toisaalta sitä on luonnehdittu innottomaksi kuvaukseksi ”rakkauden ristipistoista”. Eräs kriitikko kiinnittää huomiota emännän henkiseen sukulaisuuteen Hella Wuolijoen Niskavuori-sarjan kovasydämiseen emäntään Hetaan. Elokuvan valopilkkuna nähdään varakkaan naapurin Savelan Eetun hahmo (Aku Korhonen).


title: It’s Better Than Working!

text:
It's Better Than Working on brittiläisen Mud-yhtyeen marraskuussa 1976 julkaistu neljäs studioalbumi, ja samalla toinen Private Stock Records -yhtiölle.
Levyä äänitettiin seitsemällä eri studiolla maaliskuun ja syyskuun 1976 välisenä aikana. Albumi on Mudin ainoa, joka ei sisällä lainakappaleita.


title: It’s Better Than Working!

text: Albumin tuotti parhaiten Status Quo -yhtyeen tuottajana tunnettu Pip Williams, joka oli myös soittanut Mudin sekä Sweet-yhtyeen ensimmäisillä singleillä kitaraa. Tuottajan vaihtumisen myötä myös yhtyeen tyylilaji muuttui hieman, ja "It's Better Than Workingin" äänimaailma on edeltäjiään kevyempi ja jopa funkimpi. Albumilla on vain yksi Mudille tyypillinen rock and roll, ”Nite on the Tiles”, joka oli myös ensimmäinen levyn kahdesta singlestä.


title: It’s Better Than Working!

text: Basisti Ray Stiles laulaa albumin kappaleet ”It Don’t Mean a Thing” ja ”All I’ve Got to Give”.


title: It’s Better Than Working!

text:
A-puoli
B-puoli


title: Giant (täsmennyssivu)

text: Giant voi tarkoittaa seuraavia asioita:


title: Nuerit

text: Nuerit ovat Itä-Afrikassa elävä nilootteihin kuuluva kansa. Nuerit ovat yksi Etelä-Sudanin suurimmista etnisistä ryhmistä. Osa nuereista elää Etiopian puolella. Nuerien lukumääräksi on arvioitu vajaa miljoona, joista vuoden 1995 väestönlaskennan mukaan noin 65 000 asui Etiopiassa. Nuerit puhuvat niloottisiin kieliin kuuluvaa nuerin kieltä.


title: Nuerit

text: Nuerien perinteinen elinkeino on paimentolaisuus, ja vielä 1930-luvulla he elivät omavaraisina rahatalouden ulkopuolella harjoittaen karjanhoidon lisäksi omavaraisviljelyä ja vaihtokauppaa.


title: Etelä-Sudanin jalkapallomaajoukkue

text: Etelä-Sudanin jalkapallomaajoukkue edustaa Etelä-Sudania jalkapallon miesten maajoukkuekilpailuissa. Sitä hallinnoi Etelä-Sudanin jalkapalloliitto.


title: Etelä-Sudanin jalkapallomaajoukkue

text: Etelä-Sudanin maajoukkue pelasi ensimmäisen ottelunsa kenialaista seurajoukkuetta Tusker FC:tä vastaan maan itsenäistymistä seuranneena päivänä 10. heinäkuuta 2011. Etelä-Sudan hävisi ottelun 1–3. Joukkueen päävalmentaja on Malesh Soro, apuvalmentaja Elia Joseph ja maalivahtivalmentaja Award Doka.


title: Etelä-Sudanin jalkapallomaajoukkue

text: Etelä-Sudanin jalkapalloliitto liitettiin FIFAn jäseneksi 25. toukokuuta 2012. Maajoukkue pelaa näin vuoden 2015 Afrikan-mestaruusturnauksen ja vuoden 2018 MM-kilpailujen karsinnoissa.


title: A Song for You (The Temptationsin albumi)

text: A Song for You on yhdysvaltalaisen soul-lauluyhtye The Temptationsin vuonna 1974 julkaistu studioalbumi.


text: Albumi on ilmestynyt Motown Record Corporationin levymerkillä Tamla Motown ja sen on tuottanut Jeffrey Bowen. Poikkeuksena ovat kappaleet "I'm a Bachelor", jonka ovat tuottaneet James Carmichael ja Suzee Ideka ja "Firefly", jonka ovat tuottaneet Terry Woodford ja Clayton Ivey yhtiölle Wishbone, Inc. Vastaava tuottaja on Berry Gordy.


text: Äänityksestä ovat vastanneet Cal Harris, Russ Terrana, Art Stewart ja Fred Ross. Albumi on äänitetty ja miksattu Hollywoodissa Motownin äänitysstudioilla.


text: Taiteellisena johtajana on toiminut Katarina Pettersson ja kannen suunnittelusta on vastannut John Le Prevost. LP-levyssä on tavallisuudesta poikkeava kansi siten, että yhtyeen nimen muodostavat kirjaimet on leikattu kääntyvästä läpästä jolloin näkyvissä on alla oleva harmaa osa. LP-levyn poistaminen kotelostaan edellyttää läpän kääntämistä.


text: Euroopan markkinoille LP-levyjä on valmistanut Kölnissä EMI Electrola GmbH.


text: Kappaleiden sovitukset on tehnyt James Carmichael lukuun ottamatta kappaletta "Firefly", jonka ovat sovittaneet Ted Stovall ja Harrison Calloway. Torvisektion sovitukset kappaleilla 1.1, 1.3, 1.4. ja 2.1 sekä jousisektion sovitukset kappaleilla 1.4, 2.1 ja 2.2 ovat Carmichaelin käsialaa.


text: Julkaisijat ovat Jobete Music Co., Inc. ASCAP (1.1, 1.3); edellinen ja Stone Diamond Music Corp. BMI (1.2, 1.4, 2.2); Skyhill Pub. Co. Inc. BMI (2.1); Stone Diamond Music Corp. BMI (2.3, 2.4).


text: Lauluosuudet kappaleella "I'm a Bachelor" on sovittanut The Temptations.


text: Albumin nimikappale "A Song for You" on Leon Russellin tekemä ja siitä on levyttänyt oman mieliinpainuvan versionsa myös Ray Charles pitkän uransa loppupuolella vuonna 1993.


text: Albumilta on julkaistu single "Happy People" / "Happy People – Instrumental" (Tamla Motown 006-96143). Se on arvosteltu Soundi-lehdessä ja sen mukaan single on paremman luokan diskomusiikkia: "Wahwahilla sävytetty basso luo järkähtämättömän menevän pohjan, jolle laulajien äänet tiukkojen torvien ryydittäminä rakentavat varsinaisen meiningin". Kääntöpuolen soitinversiossa on mukana kitarasoolo.


text: Myös "Shaky Ground" on noussut listoille. Kappaleen on levyttänyt myös Delbert McClinton vuoden 1980 albumilleen The Jealous Kind.


text: The Temptations -lauluyhtyeen jäseniä ei ole mainittu, mutta kappaleen "I'm a Bachelor" tekijätietojen perusteella mukana ovatMuista muusikoista on kiitetty seuraavia:


title: Entrance

text: Entrance on kuusamolaisen thrash metal -yhtye A.R.G:n debyyttialbumi vuodelta 1989. Albumi oli ensimmäisiä suomalaisia thrash metal -albumeja ja A.R.G. oli Suomessa genren pioneereja yhdessä Stonen ja Airdashin kanssa.


title: Entrance

text: Yhtye nousi yleisön tietoisuuteen voitettuaan Pohjois-Suomen bändimestaruuskisan vuonna 1988. Voiton ansiosta yhtye pääsi levyttämään singlen ”Aggressive Confessor”, joka menestyi hyvin nousemalla top-5:een Suomen singlelistalla. Menestyksen myötä yhtye sai sopimuksen Megamania-yhtiöltä ja pääsi levyttämään ensimmäisen albuminsa. Tuottajina toimivat Zero Nine -yhtyeen kitaristi Mara Mäntyniemi ja Ilari Niemelä.


title: Entrance

text: Vaikkakin vahvaa, niin Slayer- kuin Sodom-yhtyeiltä vaikutteita saanutta kappalemateriaalia kehuttiin, "Entrance"-albumi sai julkaisunsa aikaan kritiikkiä niin yhtyeeltä itseltäänkin kuin myös faneilta johtuen ”liian kevyestä” tuotannosta. Yhtyeen kitaristin Jari Kelloniemen mukaan he eivät juurikaan päässeet osallistumaan albumin jälkituotantoon ja miksaukseen.


title: Entrance

text: Albumi julkaistiin remasteroituna CD-versiona bonuskappalein varustettuna vuonna 2012.


title: Vain elämää

text: Vain elämää voi tarkoittaa ainakin seuraavia:


title: Josu Urrutia

text: Josu Urrutia Tellería (s. 10. huhtikuuta 1968 Lekeitio, Bizkaian maakunta, Baskimaa, Espanja) on Espanjan puoleisesta Baskimaasta kotoisin oleva jalkapalloilija ja jalkapallovaikuttaja. Urrutia oli pelipaikaltaan keskikenttäpelaaja ja edusti koko 1980-luvun lopulta 2000-luvun alkuun ulottuneen pelaajauransa bilbaolaista Athleticia. Hänet valittiin seuran puheenjohtajaksi heinäkuussa 2011.


title: Morgonlandetin taistelu

text: Morgonlandetin taistelu käytiin 16. heinäkuuta 1941. Sen kuluessa neuvostojoukot valtasivat saaren. Se oli yksi Hangon saarron kiivaimmista saaristotaisteluista.


title: Morgonlandetin taistelu

text: 12 kilometriä lounaaseen Hankoniemestä sijaitsee Morgonlandin saari. Saari ei ole iso, mutta sijaitsee strategiselta kannalta tärkeässä paikassa suhteessa luovutettuun Hankoon. Luultavasti tämä seikka jäi venäläisiltä huomioimatta, kun rajat talvisodan päätyttyä vedettiin.


title: Morgonlandetin taistelu

text: Välirauhan aikana saaressa oli sotilasmiehitys, joka tähysti Hangon meriliikennettä ja myös kaupungin tapahtumia. Saaren uhanalaisesta sijainnista johtuen se evakuoitiin 16. heinäkuuta 1941 vastaisena yönä. Venäläiset tulittivat saarta tykistöllä 25.6, ja tuhosivat tähystystornin (jonka myös suomalaiset olivat miinoittaneet).


title: Morgonlandetin taistelu

text: Hanko-ryhmän esikunta totesi hiukan myöhemmin että oli virhe jättää saari tyhjilleen ja käski 2. heinäkuuta, että Morgonland miehitettäisiin salaa. 6. heinäkuuta luutnantti Fred Luther vietiin saarelle tulenjohtotehtävissä. Kaksi päivää myöhemmin hänet korvattiin vartioryhmällä, johon kuului luutnantti P-E Ahlblad, alikersantti Nils Ranta ja kolme tykkimiestä Torvald Samuelsson, Arvid Nyman, Ernst Pihl ja Albin Törnqvist. Ryhmä oli myöhässä, sillä sen piti olla paikalla jo 7. heinäkuuta.


title: Morgonlandetin taistelu

text: Pataljoonankomentajan käskyn mukaisesti ryhmällä tuli olla käytössä nopeakulkuinen moottorivene. Tarkoituksena oli että ryhmä olisi kuljetettu paikalle kahdella moottoriveneellä, joista toinen olisi jäänyt heidän käyttöönsä, venäläisten hyökkäyksen varalta. Mutta toinen näistä rikkoontui, ja ryhmä joutui kääntymään takaisiin Öröseen. Seuraavana iltana, 8. heinäkuuta lähti ryhmä uudelleen matkaan, yhdellä veneellä, joka sitten palasi luutnantti Lutherin kanssa.


title: Morgonlandetin taistelu

text: Ryhmä jäi saarelle ilman venettä. Yhteydenpitovälineenä oli puhelinlinja Hiittisten esikuntaan, ja radio jota ei uskallettu käyttää peilausriskin takia. Miehet asuivat teltassa, joka pystytettiin keskelle saarta. Ruokana oli sissimuonaa, joka kypsennettiin öisin seuraavan päivän tarpeisiin.


title: Morgonlandetin taistelu

text: Tähystyspaikka yritti toimia salassa, mikä oli sille aivan ehdoton elinehto. Venäläiset epäilivät kuitenkin että saaresta johdettiin tulta kaupunkiin ja ampuivat tykistöllä sinne päivittäin.


title: Morgonlandetin taistelu

text: Luvattua venettä ei kuulunut. Tilanne alkoi näyttää yhä enemmän ja enemmän huolestuttavalta. Tykkimies Nyman, joka toimi viestimiehenä, tiedusteli asiaa lohkon komentajalta, majuri Moringilta. Majuri kehotti rauhallisuuteen ja sanoi luottavaisesti että "- Den kommer" ("Se tulee"), ...mutta se ei tullut. Viikon ajan raportoi Morgonland huomioitaan esikuntaan, kuljetusvälinepyynnöllä säestettynä.


title: Morgonlandetin taistelu

text: Hangossa oli päätetty hyökkäyksestä Morgonlandiin. Tämä tehtävä annettiin kapteeni Graninin rajajoukoille. Ryhmä, jonka tämän tehtävän tuli suorittaa oli rajavartioluutnantti Shaikinin komennossa. Tämä ryhmä kuljetettiin saareen 15.–16. heinäkuuta välisenä yönä. Venäläinen rannikkotykistö keskitti vahvan tulituksen saareen pitääkseen suomalaisten päät alhaalla. Räjähdykset sytyttivät aluskasvillisuuden tuleen, ja saari alkoi peittyä savuun. Mutta venäläiset eivät tulleet yllätyksenä. Jo kello 23 havaitsi tykkimies Pihl tähystyspaikaltaan, kuinka venäläisaluksia ajoi ulos Hangosta. Hämärässä hän näki, että alusten keulakuohut osoittivat niiden olevan matkalla suoraan kohti saarta. Pihl hälytti miehistön teltasta, ja otti yhteyden Örön viestikeskukseen. Viestin vastaanotti linnakkeen päivystävä viestimies, alikersantti Koskinen. Örö kysyi heti miehiltä että: "Ammutaanko?" Morgonlandin ryhmä vastasi: "Ei vielä, asennamme suuntalaitteen ensin."


title: Morgonlandetin taistelu

text: Matka Hangosta Morgonlandiin kesti yli tunnin. Vedet saaren ympärillä olivat miinoitettuja, joten viimeisen osan matkasta venäläiset partioveneet (PK) joutuivat ajamaan hitaasti. Kun suomalaisilla oli suuntalaitteen asennus suoritettu ja suuntimat venäläisiin otettu, ilmoittivat he Örön linnakkeelle: "Valmiina tulitukseen". Viestikeskus ilmoitti takaisin että linnakkeen komentajaa, kapteeni Lauri Lauramoa, ei ollut tavoitettu, joten lupaa tykistökeskitykselle ei saatu. Nyman vaati että Örön viestimiehet murtautuisivat Lauramon asuntoon ja herättäisivät miehen. Näin tehtiin, mutta hän ei ollut paikalla.


title: Morgonlandetin taistelu

text: Venäläisten PK-veneet olivat nyt aivan saaren läheisyydessä, yksi kummallakin puolen, ja niistä laskettiin soutuveneet joilla hyökkäysosasto rantautuisi. Morgonland informoi Örön linnaketta kello 00.10, "Vielä kaksi vihollisen nopeakulkuista lisää, lähestyy. Valmistaudumme taisteluun." Kahdeksan minuuttia myöhemmin tuli viimeinen viesti: "Vihollisen veneet ovat rantautuneet..." Puhelimesta kuului muutama kiväärinlaukaus, hiukan rahinaa, ja sen jälkeen yhteys katkesi lopullisesti.


title: Morgonlandetin taistelu

text: Örössä havaittiin että Morgonlandista ammuttiin kuusi tai seitsemän valorakettia, luultavasti viestejä hyökkäysjoukoilta rannikkotykistölle ja tukijoukoille. Kello oli 00.16, ja Örö oli ampumavalmiudessa. Tällä haavaa kielsi majuri Moring tulen avaamisen, koska yhteys Morgonlandiin oli menetetty ja tilannetta ei tiedetty. Puoli tuntia myöhemmin hän komensi moottorivene Muikun, Örön miinaraivauslaivueesta, lähtemään kohti Morgonlandia. Se oli liian myöhään.


title: Morgonlandetin taistelu

text: Morgonland saarella luutnantti Ahlblad totesi että vastustus oli turhaa. Ahlblad komensi että suuntimalaite heitettäisiin saarella olevaan suosilmäkkeeseen, ja repi pois arvomerkkinsä. Hän asetti merkit ja muut arvoesineensä kiven alle turvaan. Sen jälkeen hän komensi ryhmänsä piiloon suosilmäkkeeseen, jonka vesi ulottui kaulaan saakka, toivoen että heitä ei kenties huomattaisi. Ryhmän miehet puhuivat itsemurhasta, mutta Ahlblad kielsi tällaiset puheet ja sanoi että hän pitää heistä huolen viimeiseen saakka.


title: Morgonlandetin taistelu

text: Suomalaiset makasivat hiljaa vedessä, ottaen suojaa reunojen aluskasvillisuudesta. He näkivät kuinka venäläissotilaat liikkuivat hämärässä, savun keskellä, etsien suomalaisia. Näytti siltä että saarella olisi jo paljon vihollissotilaita. Joku heistä huomasi taipuneet heinät suosilmäkkeessä, ja totesi suomalaisten menneen veteen. Venäläiset ampuivat muutamia laukauksia veteen haavoittaen paria suomalaissotilasta. Ahlblad totesi tilanteen toivottomuuden ja kehotti ryhmää antautumaan ennen kuin heidät tapettaisiin käsikranaateilla. Hän nousi ensimmäisenä vedestä, kädet ylhäällä, selvittäen että muutkin olivat siellä.


title: Morgonlandetin taistelu

text: Suomalaiset sotilaat Morgonlandin tähystysasemassa olivat näin joutuneet sotavangeiksi. Vain Arvid Nyman palasi elävänä vankeudesta.


title: Morgonlandetin taistelu

text: Suomalaiset panivat merkille että venäläiset olivat "kovan" näköistä porukkaa, jokaisella kaulassaan konepistooli. Vangit tarkastettiin kovakouraisesti ja heiltä tivattiin muiden suomalaisten olinpaikkaa. Venäläiset eivät millään tajunneet että heitä oli ollut vain kuusi. Nyman arvioi venäläisvahvuudeksi noin 300 miestä. Yksi suomalaisista pakotettiin kävelemään kärjessä miinoitteiden varalta, kun saarta haravoitiin uudemman kerran.


title: Morgonlandetin taistelu

text: Kello 01.50 havaittiin Öröstä että suurempi alus lähti Morgonlandista kohti Hankoa. Luultavasti tämä oli se alus jolla vangit kuljetettiin. Puoli tuntia myöhemmin saaresta lähti kolme PK-venettä ja yksi suurempi alus (luultavasti torpedovene) suuntana Hanko. Vangeille kerrottiin että tämä venäläisryhmä oli se sama joka oli hyökännyt useampaan saareen Hankoniemen ympärillä.


title: Morgonlandetin taistelu

text: Venäläiset käyttivät tapausta propagandatarkoituksiin.


title: Morgonlandetin taistelu

text: Öröstä Muikulla lähetetyllä partiolla ei ollut muuta tehtävää kuin todeta Morgonlandin olevan taas tyhjä. Uutta tähystyspaikkaa ei sinne enää perustettu.


title: Abstract Emotions

text: Abstract Emotions on yhdysvaltalaisen soul-laulaja Randy Crawfordin vuonna 1986 julkaistu studioalbumi.


title: Abstract Emotions

text: Albumin tunnetuimpia kappaleita on listoille noussut ja Crawfordin itsensä tekemä balladi "Almaz". Katri Helena on tehnyt kappaleesta suomenkielisen version nimellä "Almaz, onnen lapsi" vuonna 1988.


title: Abstract Emotions

text: Randy Crawfordin levy-yhtiö on Warner Bros. Records, 3300 Warner Blvd., Burbank, Kalifornia 91510 ja 3 East 54th Street, New York 10022. Albumin kansiteksteissä Crawford kertoo olleensa tässä vaiheessa yhteistyössä Warnerin kanssa kymmenen vuotta.


title: Abstract Emotions

text: Tuottaja ja sovittaja on Reggie Lucas yhtiöstä Kalisa Inc. Kappaleen "Don't Wanna Be Normal" ovat kuitenkin tuottaneet Hawk Wolinski ja James Newton Howard. Se on Warnerin elokuvasta "Wildcats" ja sen on äänittänyt Ray Blair ja miksannut Peter Doell.


title: Abstract Emotions

text: Muilta osin äänittäjänä on toiminut Joe Ferla apunaan Jimmy Santos, Glenn Rosenstein, Jeff Cox ja Craig Johnson. Lisä-äänityksiä ovat tehneet Jim "Doc" Dougherty, Jay Mark ja Alan Silverman. Albumi on äänitetty ja miksattu Quantum Sound -studioilla New Jerseyssä. Lisä-äänityksiä on tehty Giant Sound- ja Sigma Sound -studioilla New York Cityssä. Käytössä on ollut DMM Direct Digital Mastering -tekniikka.


title: Abstract Emotions

text: Levykannen teossa taiteellisena johtajana ja suunnittelijana on toiminut Pietro Andrew Alfieri ja valokuvat on ottanut Aaron Rapoport. Ehostustaiteilija on Wendy Osmonden Cloutier-yhtiöstä.


title: Abstract Emotions

text:
LP-levyjä on Euroopan markkinoille valmistanut Saksassa WEA Musik GmbH, joka on Warner Communicationsin yhtiö.
Julkaisijat ovat (Iso-Britannia):


title: Abstract Emotions

text: Kappaleiden julkaisu- ja kopiointioikeuksia hallitsee Warner Bros. Records Inc. Yhdysvalloissa ja WEA International muualla.


title: Abstract Emotions

text: Kosketinsoittimet ja syntetisaattorit:


title: Abstract Emotions

text: Kitarat:


title: Abstract Emotions

text: Lyömäsoittimet:


title: Abstract Emotions

text: Sähköbassokitara:


title: Abstract Emotions

text: Taustalaulajat:


title: Abstract Emotions

text: Synclavier II:n ja Octave-Plateau Sequencerin ohjelmointi:


title: Abstract Emotions

text: Syntetisaattorin ohjelmointi:


title: Abstract Emotions

text: Kappaleella "Don’t Wanna Be Normal" kosketinsoittimien ohjelmoijina ja soittajina ovat James Newton Howard ja Hawk Wolinski. Syntetisaattorien soittajana on myös Patrick Leonard. Kappaleella ei ole muita soittajia em. kitaristi Paul Jackson Jr:n lisäksi.


title: Kaukuri

text: Kaukuri on kylä Kiskossa Salossa Varsinais-Suomessa. Se sijaitsee Aijalan ja Toijan kylien välissä, ja kylissä toimii Aijalan-Kaukurin kyläyhdistys ry. Vuonna 2003 Kaukuri yhdessä Aijalan kanssa valittiin Varsinais-Suomen vuoden kyläksi. Kaukuri sijaitsee Kirkkojärven rannalla ja kylässä sijaitsee rukoushuone, joka toimii kyläläisten kokoontumispaikkana.


title: Kaukuri

text: Kaukurissa toiminut ala-aste, Kaukurin koulu, lakkautettiin 2005 ja myytiin yksityiseen käyttöön.


title: William Strutt

text: William Strutt (1756-1830) oli puuvillatehtailija Belperissä lähellä Derbyä. Hän oli tehtaan perustajan Jedediah Struttin vanhin poika, joka saatuaan sen ajan mittareilla hyvän koulutuksen tuli töihin isänsä tehtaaseen 14-vuotiaana. Hänen kaksi nuorempaa veljeään, Joseph ja George, tulivat myös mukaan yritykseen, ja työnjako muovautui sellaiseksi että William hoiti tekniikan, Joseph markkinoinnin ja George johtamisen. Veljekset tunnettiin liberaaleista näkemyksistään, hyväntekeväisyydestä ja suvaitsevaisuuden edistämisestä.


title: William Strutt

text: Williamista tuli menestyvä sivutoiminen arkkitehti, joka suunnitteli monia Derbyn silloista. Hän käytti siltojen materiaalina takorautaa, ja keksi soveltaa samanlaista rakennetta tehdasrakennuksiinkin. Tämä oli suuri edistysaskel, sillä tehtaat oli aiemmin rakennettu kokonaan puusta, ja niiden romahtaminen tulipaloissa oli ollut turvallisuusriski, varsinkin jos niissä käsiteltiin palonarkoja aineita ja materiaaleja. Struttin perheen North Mill oli palanut, ja William suunnitteli sen tilalle uuden paloturvallisen rakennuksen, joka valmistui 1803. Siinä on myös kuumalla ilmalla toimiva keskuslämmitys ja uudentyyppinen vesiratas, ja koko rakennusta pidettiin yhtenä aikansa edistyksellisimmistä. Tehdas on nykyisin osa Unescon maailmanperintökohdetta Derwentin laakson tehtaat.


title: William Strutt

text: Ystävystyttyään ensin Erasmus Darwinin kanssa Strutt tutustui moniin aikansa johtaviin tiedemiehiin ja ajattelijoihin. Hän oli Derby Philosophical Societyn perustajajäsen ja johti seuraa Darwinin jälkeen. Vuonna 1817 hänet valittiin Royal Societyn jäseneksi.


title: Joni Karvinen

text: Joni Jalmari Karvinen (s. 7. helmikuuta 1994 Lahti) on suomalainen keihäänheittäjä, joka edustaa Joensuun Katajaa. Vuoteen 2017 saakka hän edusti Tampereen Pyrintöä ja ennen sitä vuoteen 2014 saakka hänen seuransa oli Ylöjärven Urheilijat. Karvista on valmentanut vuodesta 2015 Olavi Parjanen. Aiemmin häntä ovat valmentaneet Jarmo Pusa (2007–2011), Erkki Helanoja (2009–2011), Kari Ihalainen (2011–2014) ja Viljo Toivanen (2014–2015).


title: Joni Karvinen

text: Karvisella on useita SM-mitaleja nuorten sarjoista. Lillen alle 18-vuotiaiden MM-kilpailuissa 2011 Karvinen oli kuudes tuloksella 74,49 m. Kisojen karsinnassa hän heitti 700-grammaisella keihäällä ennätyksensä 80,05 m. Karvinen oli kuudes myös Barcelonan alle 20-vuotiaiden MM-kisoissa 2012 tuloksella 70,90 m. Rietin alle 20-vuotiaiden EM-kilpailuissa 2013 hän oli seitsemäs tuloksella 71,40 m ja Tallinnan alle 23-vuotiaiden EM-kilpailuissa 2015 kahdeksas tuloksella 74,10 m.


title: Joni Karvinen

text: Karvisen ennätys on 80,04 m, jonka hän heitti 12. kesäkuuta 2016 Raaseporissa.


title: Suomen itämainen seura

text: Suomen Itämainen Seura (lyh. SIS, ) on suomalainen tieteellunen järjestö, joka perustettiin joulukuussa 1917 edistämään itämaiden kulttuurien tutkimusta ja tuntemusta Suomessa. Alkujaan toiminta kohdistui ensisijaisesti Lähi-itään, mutta sittemmin se on laajentunut käsittämään koko Aasian, Afrikan ja Oseanian. SIS on siten keskeinen ulkoeurooppalaisista kulttuureista kiinnostuneiden yhteisö Suomessa.


title: Suomen itämainen seura

text: SIS:n toiminnan ydin on julkaisutoiminta. SIS julkaisee kansainvälistä tieteellistä julkaisusarjaa "Studia Orientalia" sekä laajemmalle yleisölle tarkoitettua julkaisusarjaa "Suomen Itämaisen Seuran suomenkielisiä julkaisuja" itämaiden tutkimuksen eri osa-alueilta. Suomenkielisessä sarjassa julkaistaan muun muassa kielten oppikirjoja, kaunokirjallisia käännöksiä ja alan tietokirjallisuutta. Lisäksi SIS julkaisee ruotsinkielistä sarjaa "Svenskspråkiga skrifter utgivna av Finska orientsällskapet". Julkaisutoiminnan ohella SIS järjestää säännöllisesti yleistajuisia yleisöluentoja


title: Anton Hysén

text: Anton Hysén (s. 13. syyskuuta 1990 Liverpool, Britannia) on ruotsalainen mediapersoona.


title: Anton Hysén

text: Hysénin isä Glenn on entinen jalkapalloilija. Myös hänen veljensä Alexander ja velipuolensa Tobias ovat jalkapalloilijoita. Anton Hysén pelaa jalkapalloa Ruotsin neljänneksi korkeimmalla sarjatasolla Utsiktenin joukkueessa. Aiemmin hän oli kirjoilla Allsvenskanin Häckenissä.


title: Anton Hysén

text: Hysén on avoimesti homoseksuaali. Hän "tuli kaapista ulos" vuonna 2011.


title: Anton Hysén

text: Hysén osallistui vuonna 2012 TV4:n "Let’s Dance" -tanssiohjelmaan, parinaan Sigrid Bernson. Heidät äänestettiin ohjelman seitsemännen tuotantokauden voittajiksi.


title: I Pray Everyday You Won’t Regret Loving Me

text: I Pray Everyday You Won't Regret Loving Me on yhdysvaltalaisen soul-laulaja David Ruffinin singlejulkaisu vuodelta 1969. Levy-yhtiö on Motown Record Corp ja levymerkki Motown.


text: David Ruffin vaikutti The Temptations -yhtyeessä ennen soolouraansa. Singlellä olevat kappaleet ovat hänen toiselta albumiltaan "Feelin' Good" (Motown M 696, 1969). Nimikappaleen on tuottanut Johnny Bristol ja sovittanut Paul Riser. Kääntöpuolen kappaleen on tuottanut Berry Gordy, Jr. ja sillä on mukana Hal Davis Singers. Julkaisuyhtiö on Jobete BMI.


title: Pepi

text: Pepi voi tarkoittaa ainakin seuraavia:


title: Ultšat

text: Ultšat (myös "ultšit", omakielinen nimitys "nani") ovat Venäjällä Habarovskin aluepiirissä asuva tunguusilaista ultšan kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Ultšat

text: Ultšat asuvat etupäässä Amurin alajuoksulla Habarovskin aluepiirin Ultšan piirissä. Neuvostoliiton vuoden 1989 väestönlaskennassa rekisteröitiin 3200 ultšaa, joista 2700 asui Habarovskin aluepiirissä. Venäjän vuoden 2002 väestönlaskennan mukaan ultšia oli 2900 henkeä. Habarovskin aluepiirissä heitä oli 2700, joista 2300 asui maaseudulla.


title: Ultšat

text: Lähes kaikki ultšat osaavat venäjää, kun taas ultšan kieltä puhuu vain 700 henkeä. Tarkempi tilasto kertoo, että Habarovskin aluepiirin ultšista vain alle 400 ilmoitti osaavansa kansansa omaa kieltä.


title: Ultšat

text: Käytännössä kansan puhekielenä toimii venäjä, ja vain vanhempi sukupolvi käyttää ultšaa jonkin verran perhepiirissä sekä perinteiseen kulttuuriin liittyvissä yhteyksissä. Vuonna 1990 kieltä varten luotiin kyrilliseen kirjaimistoon perustuva kirjoitusjärjestelmä. Myöhemmin ultšaa on alettu opettaa kouluissa.


title: Ultšat

text: Ultšien lähin sukukansa ovat nanait. Samaan kulttuuripiiriin kuuluvat myös udeget, negidaalit, orotšit, orokit (ultat) ja nivhit, joiden kanssa ultšat ovat osittain sekoittuneet. Seudulle 1850-luvulta lähtien asettuineilla venäläisillä on ollut huomattava vaikutus kansan elinkeinoihin, yhteiskuntaan ja aineelliseen kulttuuriin. 1800-luvun lopussa ultšat käännytettiin muodollisesti kristityiksi.


title: Ultšat

text: Perinteisiä elinkeinoja olivat miehille kuuluneet kalastus ja metsästys. Naiset hoitivat kotityöt ja saaliin käsittelyn sekä keräsivät erilaisia villikasveja. Perheet olivat yleensä pieniä ja yksiavioisia. Yhteiskuntajärjestelmän perustana oli kyläyhteisö sekä aviosuhteita säädellyt suku. Jokien varsille keskittynyt asutus oli jo vanhastaan kiinteää. Asumuksena toimi yksihuoneinen hirsitalo. Kesäisin perheet muuttivat erämaajärvien ja -jokien rannoille pystytettyihin majoihin. Ruokavalion perustan muodosti kala, jota syötiin keitettynä, paistettuna, kuivattuna ja toisinaan myös raakana. Lisäksi käytettiin lihaa, hylkeenrasvaa sekä juureksia ja heinäkasveja.


title: Ultšat

text: Ultšien perinteiseen uskontoon kuului animistinen taivaan, veden, metsän, asuinpaikan ja muiden henkien kunnioittaminen, karhunpalvonta sekä šamanismi. Suullinen kansanperinne käsittää myyttejä, historiallisia tarinoita, satuja, arvioituksia ja sananlaskuja. Taidekäsitöistä korkealla tasolla ovat puun- ja luunleikkaus sekä vaatteiden ja muiden esineiden kirjonta. Seudulle on ominaista erityinen Amurin ornamenttityyli.


title: Flyers IHC

text: Flyers IHC on jääkiekkojoukkue Dublinista, Irlannista. Joukkue pelaa Irlannin pääsarjassa Irish Ice Hockey Leaguessa. Flyers IHC on toinen Irlannin jääkiekon pääsarjassa pelaavasta joukkueesta, joka on kotoisin Dublinista.


title: Yritysvälitys

text: Yritysvälitys on kiinteistönvälitykseen rinnastettava eritysosaamista edellyttävä toimiala, jossa välityksen kohde on kiinteistön sijasta yritys tai sen osa kuten liiketoiminta. Yritysvälitystä harjoittavat tai siihen liittyviä toimia hoitavat alaan keskittyneiden toimijoitten lisäksi sivutoimenaan monet tahot kuten asianajajat, pankit ja tilitoimistot. Alan ammattitoimijoiden yhteenliittymä on nimeltään Suomen yritysvälittäjäin liitto ry, jonka jäsenet ovat sitoutuneet noudattamaan toiminnassaan hyvää välitystapaa.


title: Yritysvälitys

text: Yritysvälityksen ala-laji on ravintolavälitys. Toiminnan harjoittaja on silloin erikoistunut vain ravintoloiden ja niitä omistavien yhtiöiden välitykseen.


title: Yritysvälitys

text: Toisin kuin kiinteistönvälitystoiminta, ei yritysvälitystoiminta ole Suomessa toistaiseksi luvanvaraista.


title: Midland

text: Midland voi viitata:


title: Ristikukkula

text: Ristikukkula () on Liettuassa Šiauliain tienoilla sijaitseva uskonnollinen kohde ja suosittu nähtävyys.


title: Ristikukkula

text: Kukkula mainitaan kirjallisissa lähteissä ensimmäisen kerran vuonna 1850. Uskotaan, että ensimmäiset ristit tuotiin vanhan linnavuoren alueelle sen jälkeen, kun puolalaiset ja liettualaiset olivat epäonnistuneesti kapinoineet Venäjän keisarikuntaa vastaan Marraskuun kansannousussa vuonna 1831. Lisää ristejä nousi toisen kapinan jälkeen 1863. Risteillä oli symbolinen merkitys kansannousun yhteydessä kadonneiden henkilöiden perheille.


title: Ristikukkula

text: Kun ristien määrä vuonna 1900 ensimmäisen kerran kirjattiin ylös, niitä oli kukkulalla 130 ristiä. Vuonna 1902 kukkulalla oli 155 ristiä, 1922 enää vain 50 ristiä, 1938 enemmän kuin 400 ristiä. Neuvostoliiton aikana vuosien 1961 ja 1984 välillä neljä kertaa tuhottiin ristit maansiirtotraktoreilla. Liettualaiset harjoittivat väkivallatonta vastarintaa neuvostomiehitystä vastaan tuomalla tuhottujen ristien tilalle uusia. 1961 tuhottiin 5 000 ristiä, 1975 tuhottiin 1 200 ristiä. Ristejä pystytettiin kuitenkin aina uudelleen.


title: Ristikukkula

text: Ristien määrä on lisääntynyt viime vuosina huomattavasti. Liettuan alkaessa itsenäistyä 1990 oli kukkulalla 55 000 ristiä. Uuden itsenäisyyden alkuaikoina, 7. syyskuuta 1993, paavi Johannes Paavali II vieraili kukkulalla. Nykyään ristejä on alueella yli 100 000, ja uuden ristin saa vapaasti pystyttää. Ristien lisäksi kukkulalla on esimerkiksi suuria krusifikseja ja Neitsyt Marian patsaita.


title: Ultšan piiri

text: Ultšan piiri () on kunnallinen itsehallintoalue Habarovskin aluepiirissä Venäjällä. Vuonna 1933 perustetun piirin pinta-ala on 39 100 neliökilometriä. Asukkaita on 21 900 henkeä (vuonna 2010).


title: Ultšan piiri

text: Ultšan piiri sijaitsee Amurin alajuoksulla. Se rajoittuu koillisessa Nikolajevskin piiriin, kaakossa Tatariansalmeen, etelässä Vaninon ja Komsomolskin piireihin, lännessä Solnetšnyin ja Polina Osipenkon piireihin sekä pohjoisessa Tugurin–Tšumikanin piiriin.


title: Ultšan piiri

text: Piirin hallinnollinen keskus on Bogorodskojen kylä, josta on 820 kilometriä aluepiirin pääkaupunkiin Habarovskiin. Muita huomattavampia paikkakuntia ovat Bulavan ja De-Kastrin kylät. Maalaiskuntia on yhteensä 18 ja asutuskeskuksia 32.


title: Ultšan piiri

text: Seudun kanta-asukkaita ovat ultšat. Nykyään enemmistön muodostavat venäläiset, joita alkoi muuttaa alueelle 1850-luvulla. Muita ryhmiä ovat nanait, nivhit, negidaalit ja evenkit.


title: Ultšan piiri

text: Tärkein tuotannonala on metsäteollisuus. Lisäksi harjoitetaan kullan huuhdontaa ja kalastusta. Ultšan piiri on yksi aluepiirin köyhimpiä ja tulee toimeen lähinnä valtion avustusten varassa.


title: Kennevic Asuncion

text: Kennevic Asuncion (s. 21. maaliskuuta 1980) on filippiiniläinen sulkapalloilija.


title: Kennevic Asuncion

text: Asuncion pelasi MM-kisoissa 2003 sekanelinpelissä siskonsa Kennien kanssa ensimmäisenä filippiiniläisparina. Hän on pelannut MM-kisoissa myös vuonna 2007, jolloin hän hävisi kaksinpelissä ensimmäisellä kierroksella Nabil Lasmarille ja eteni sekanelinpelissä toiselle kierrokselle saakka Kennien kanssa. Asuncion osallistui Aasian-mestaruuskilpailuihin vuosina 2008 ja 2009, mutta ei päässyt kumpanakaan vuonna ensimmäistä kierrosta pidemmälle missään turnauksessa.


title: Kennevic Asuncion

text: Asuncionin korkein sijoitus BWF:n ranking-listalla on 117. tila, jonka hän saavutti nelinpelissä Antonino Benjamin Gadin kanssa vuonna 2010.


title: Theódoros Vélkos

text: Theódoros Vélkos (; s. 20. marraskuuta 1976 Pazardžik, Bulgaria) on kreikkalainen sulkapalloilija.


title: Theódoros Vélkos

text: Vélkos osallistui MM-kisoihin vuonna 2003, mutta hävisi tuolloin ensimmäisellä kierroksella sekä nelinpelissä että sekanelinpelissä. Hän pelasi EM-kilpailuissa 2004 vain nelinpelissä, jossa hän putosi ensimmäisellä kierroksella parinsa Giórgos Pátisin kanssa. Vélkos ja Patis osallistuivat nelinpeliin myös Ateenan olympialaisissa 2004, joissa he hävisivät jälleen ensimmäisen ottelunsa.


title: Jeppe Djäkn

text: Jeppe (Jaakko) Abrahaminpoika Djäkn (k. n. 1410) oli linnanpäällikkö ja Suomen laamanni. Hän oli ensimmäinen suomalainen, joka nimitettiin laamannin virkaan.


title: Jeppe Djäkn

text: Ruotsin kuningas Albrekt Mecklenburgilainen nimitti Djäknin laamanniksi vuonna 1386 edellisen laamannin Bo Joninpoika Gripin kuoltua. Tätä ennen Djäkn oli toiminut Turun linnan päällikkönä.


title: Jeppe Djäkn

text: Kuningatar Margareetan ja Albrektin välisessä valtataistelussa Djäkn edisti Suomen ja omia etujaan. Hän kannatti Albrektia, mutta hän säilytti asemansa vielä jonkun aikaa, vaikka Albrekt kukistuikin. Djäkn siirtyi ensin Margareetan kannattajaksi, mutta vaihtoi myöhemmin puolta Margareetaa vastustaneen Knut Bonpoika Gripin puolelle.


title: Jeppe Djäkn

text: Djäkn joutui lähtemään Tallinnaan 1390-luvun lopussa, kun Margareeta vakiinnutti asemansa. Djäkn jätti tällöin laamannin viran, Turun linnan päällikkyyden ja Suomessa omistamansa merkittävät maa-alueet.


title: Perun historia

text: Perun historia alkaa intiaanikulttuurista tuhansien vuosien takaa, ja jatkuu Espanjan siirtomaavallan kautta itsenäisen valtion historiana.


title: Perun historia

text:
Perun intiaanikulttuurilla on ollut tuhansien vuosien perinteet.
Alueelle syntyi kalastuksella ja puutarhaviljelyllä itsensä elättävien intiaanien kyliä noin 6000–5000 eaa. Jo noin 3100–2600 eaa. Satojen vuosien kuluessa Perun rannikolle syntyi kasvavia suuria asutuskeskuksia, jotka olivat pienoiskaupunkivaltioita. Näitä olivat muun muassa Caral noin 2600–1900 eaa. Caralissa rakennettiin tasanteille eliitin asumuksia ja pyramideja, harjoitettiin muun muassa puuvillan, kurpitsan ja pavun viljelyä sekä kalastusta. Laamaeläimiä kesytettiin 3000-luvun alkupuolella, mutta maissia ei tunnettu.


title: Perun historia

text: Monesti kiinteän asutuksen merkkinä pidetyt saviastiat yleistyivät Perussa noin 2300–1800 eaa. Tämän jälkeen Perun rannikon tuntumaan syntyi monia valtavia asutuskeskuksia, joissa oli U:n muotoisia temppeleitä, muun muassa Cerro Sechin Casma-joen laaksossa. Tähän aikaan liittyi ihmisuhreja ja mitä luultavimmin sotia. Noin vuosina 1000 eaa. – 200 eaa. laajalle alueelle ketšuankielinen Chávinin kulttuuri, jota pidetään Andien alueen eräänlaisena äitikulttuurina. Sen vaikutus levisi laajalle ehkä uskonnon tai kaupankäynnin takia. Cháviniin kulttuuriin liittyi kivimuureja, joissa oli suuria jaguaarijumalan päitä ja muita isoja kiviveistoksia. Teknisiä edistysaskeleita olivat kangaspuut ja parempi metallien työstäminen, ja samalla maissin viljely levisi laajalle Perun rannikko- ja vuoristoseuduilla.


title: Perun historia

text: Viimeistään vuoden 100 jaa. tienoilla kokoistaneen Mochen uskotaan olleen valtiomainen yhteiskunta. Moche-valtioita oli tosin useita ja niitä johtivat temppelikeskusten soturipapit. Vuoden 700 jaa. paikoilla näyttää Perun ja Bolivian ylängöillä arkeologian kaivauksista päätellen olleen kaksi suurta valtiota, Tiwanaku ja Wari, jotka saattoivat olla keskenään liittolaisia tai kilpailijoita. Molemmat romahtivat ehkä kuivuuden, ehkä vieraiden valloittajien tai kapinan takia noin 1000–1100 jaa.


title: Perun historia

text:
Myös Perun pohjoisrannikolle syntyi valtioita noin vuonna 700. Niistä merkittävin oli ja Cuzcon laaksossa kukoistanut Chimor. Noin vuonna 1200 syntyi Inkavaltakunta, joka alkoi voimakkaasti laajeta 1400-luvulla Pachacútec- ja Túpac Inca Yupanqui -nimisten hallitsijoiden aikana. Inkojen pääkaupunki oli Cuzco. Seuraava inkakuningas Huayna Capac kuoli vuonna 1525 mahdollisesti eurooppalaisten Amerikkaan tuomaan isorokkoon tai tuhkarokkoon, jotka riehuivat inkojen maassa kauppiaitten tai sanansaattajien tuomana.
Pian syttyi veljesten Huascarin ja Atahuallpan kesken monivuotinen sisällissota vallanperimyksestä.


title: Perun historia

text:
Sisällissota oli heikentänyt inkoja, kun konkistadori Francisco Pizarro saapui valtaamaan inkojen valtakunnan vuonna 1531 Peruun 180 miehensä kanssa. Espanjalaisten tulon aikaan Atahuallpan ja Huascarin armeijat olivat alueillaan, ja Huascar joutunut Atahuallpan armeijan vangiksi kaukana Atahuallpan olinpaikasta Cajamarcasta. Huascarin suku oli harventunut huomattavasti Atahuallpan järjestämässä verisessä vainossa.
Espanjalaiset toimivat inkojen maassa juonikkaasti ja häikäilemättömästi, sillä heitä ajoi takaa halu ryöstää inkojen kulta ja alistaa alue Espanjan kruunun alle. Pizarro järjesti ansan Atahuallpalle Cajamarcassa vuoden 1532 lopuilla ja vangitsi tämän. Tämän jälkeen espanjalaiset surmasivat inkoja Cajamarcan aukiolla. Pian tämän jälkeen espanjalaisten vankina ollut Atahuallpa käski joukkojaan tappamaan vangitun Huascarin, ettei tämä jäisi eloon, jos espanjalaiset surmaisivat hänet. Pian espanjalaiset houkuttelivat ansaan vielä inkojen sotapäällikön Challcuchiman.


title: Perun historia

text:
Espanjalaiset valloittivat Cuzcon 1533 inkojen alistamien siirtolaisten ja Huascarin kannattajien tervehtiessä. Nämäkin joutuivat pian huomaamaan, että espanjalaiset olivat heidänkin vihollisiaan.
Espanjalaiset teloittivat Atahualpan 1533. Pizarro perusti Liman 1535. Näihin aikoihin espanjalaisten raa'at toimet Perussa johtivat lukuisiin kapinoihin, kun he mm. ryöstivät inkoilta heidän elintarvikkeensakin. Espanjalaiset varmistivat tästä huolimatta voittonsa vuoteen 1542 mennessä. Peruun 1542 perustettu varakuningaskunta hallitsi kaikkia Espanjan siirtokuntia Etelä-Amerikassa nykyisestä Panamasta maanosan eteläkärkeen saakka ja sen pääkaupunki Limasta tuli maanosan merkittävin kaupunki. Alkuperäisväestön kapina 1780 Túpac Amaru II:n johdolla epäonnistui.


title: Perun historia

text: Etelä-Amerikan itsenäisyyssotien alettua 1810–1822 Peru oli viimeinen Espanjan joukkojen tukikohdista. Argentiinalainen José de San Martín julisti Perun itsenäiseksi 28. heinäkuuta 1821 ja kenraali Antonio José de Sucre löi Espanjan joukot Ayacuchossa, mikä päätti Espanjan siirtomaanvallan. Espanja yritti vielä saada siirtokuntiaan takaisin, ja tunnusti Perun itsenäisyyden vasta 1879.


title: Perun historia

text: Vuosina 1836–1839 Peru ja Bolivia liittyivät lyhytaikaiseksi liittovaltioksi. Vuosina 1849–1874 maahan tuotiin 80 000–100 000 kiinalaista työläistä muun muassa keräämään guanoa.


title: Perun historia

text: Peru soti myös ajoittain naapureitaan vastaan kiistellyistä raja-alueista. Espanjaa vastaan se soti merellä 1864–1866. Tyynenmeren sodassa 1879–1883 yhdessä Bolivian kanssa Chileä vastaan Peru menetti nitraattikenttänsä Atacaman autiomaassa ja kolme maakuntaansa. Rajariidat Bolivian kanssa selvitettiin neuvottelemalla 1902.


title: Perun historia

text: Ensimmäinen uudistusmielinen presidentti Augusto B. Leguía nousi voittamiensa vaalien jälkeen valtaan 1919 armeijan tuella, ja pysyikin vallassa, kunnes armeija syrjäytti hänet 1930. Hänen aikanaan sovittiin rajat Kolumbian kanssa 1927, ja 1929 Peru sai takaisin Chileltä menettämänsä Tacnan. Leguían vallasta syrjäyttäneen Sánchez Cerron johtaman kaappauksen jälkeen maata hallitsivat oikeistolaiset diktatuurit. Ecuadorin vastaisten rajakahinoiden jälkeen solmittiin 1941 Rion sopimus. Peru julisti sodan Saksalle ja Japanille helmikuussa 1945.


title: Perun historia

text: Vuonna 1945 valtaan nousi vaaleilla vasemmistolainen APRA. Kenraali Manuel Ordía kaappasi vallan 1948. Ordíasta tuli presidentti 1950, ja hän hallitsi aina vuoteen 1956. Sotilasvalta päättyi 1963, ja kristillisdemokraattien ja Acción Popularin ehdokas Fernando Belaúnde Terry valittiin presidentiksi, kun taas APRA sai suurimman määrän edustajainhuoneen paikoista.


title: Perun historia

text: Talousongelmien ja lakkojen jälkeen armeija syrjäytti Belaúnden 1968, ja valtaan nousi kenraali Velasco Alvarado. Hän teki maauudistuksen ja tilat muutettiin osuuskunniksi, muttei luovuttanut maata intiaanitalonpohjille, joiden keskuudessa syntyi Loistava polku -sissiliike. Vuoden 1975 kaappauksen jälkeen valtaan nousi kenraali Morales Bermúdez. Vuonna 1979 otettiin käyttöön uusi perustuslaki ja vuonna 1980 järjestettiin vaalit. Belaúnde valittiin uudelleen presidentiksi. Belaúnde aloitti maa- ja teollisuusuudistuksen, mutta hänen kautensa päättyessä 1985 maan oli jälleen talouskriisissä.


title: Perun historia

text: Belaúndea seurasi nuori sosiaalidemokraatti Alan García. Hän pyrki siivoamaan vanhan kaartin poliisista ja armeijasta ja korjaamaan taloutta hinta- ja valuuttakontrollilla ja kansallistamalla kaksi pankkia, josta joutui luopumaan ankaran vastarinnan jälkeen. Inflaatio kiihtyi hillitsemättömäksi (7 650 % vuonna 1990) ja 1989 Peru jäi puoli vuotta jälkeen velkojensa maksusta.


title: Perun historia

text: Kesäkuussa 1990 presidentiksi valittiin politiikan ulkopuolinen japanilaisten maahanmuuttajien poika Alberto Fujimori. Fujimori aloitti laajat leikkaustoimet inflaation pysäyttämiseksi ja velan maksamiseksi. Opposition hallitessa parlamenttia, Fujimori järjesti huhtikuussa 1992 armeijan tuella kaappauksen ja hajotti kongressin ja kirjoitti uuden perustuslain. Maolaississiliike Loistava polku kiihdytti hyökkäyksiään hallituksen toimien jälkeen. Sen johtaja Abimael Guzmán pidätettiin syyskuussa, mikä aluksi kiihdytti sissien hyökkäyksiä, mutta jo 1994 noin kuusituhatta sissiä antautui.


title: Perun historia

text: Fujimorin tukijat voittivat uuden yksikamarisen kongressin vaalit marraskuussa 1992 ja uusi perustuslaki tuli voimaan joulukuussa 1993. Fujimori valittiin uudelleen presidentiksi kesäkuussa 1995. Hän järjesti armahduksen ihmisoikeusrikoksista syytetyille.


title: Perun historia

text: Movimiento Revolucionario Túpac Amarun sissit valtasivat Japanin lähetystön joulukuussa 1996 ja ottivat noin 500 panttivankia vaatien talousleikkauksien peruuttamista. Piiritys päättyi huhtikuussa 1997 hyökkäykseen ja kaikkien sissien kuolemaan.


title: Perun historia

text: Rajariidat Ecuadorin kanssa jatkuivat 1981 Cordillera del Condorista ja Cenepasta 1995, ja viimein 1998 maat solmivat rauhan ja merkitsivät rajan. Chilen kanssa viimeinen artikla rajasopimuksesta pantiin toimeen 1999.


title: Perun historia

text: Alkuvuodesta 2000 Fujimori pyrki kolmannelle kaudelle, vaikka perustuslaki kielsi sen. OAS:n ja opposition protesteista huolimatta hänen ilmoitettiin voittaneen. Jatkuvien protestien vuoksi Fujimori ilmoitti syyskuussa uudet presidentinvaalit järjestettävän huhtikuussa 2001. Pääsyynä protesteihin oli kuvanauha, jolla Fujimorin luotettu Vladimiro Montesinos nähtiin lahjomassa kongressin jäsentä. Fujimori erotti asevoimien komentajan ja kolme kenraalia estääkseen vallankaappauksen. Lopulta Valentín Paniagua nousi oppositiosta parlamentin puhemieheksi Fujimorin ollessa ulkomailla, josta käsin hän jätti eropyyntönsä. Tammikuussa 2001 virkaa tekeväksi presidentiksi noussut Paniagua perusti totuuskomission tutkimaan 4000 ihmisen katoamista 1980- ja 1990-luvuilla. Montesinos saatiin oikeuteen kesäkuussa 2001 ja hänet tuomittiin vuonna 2002 yhdeksäksi vuodeksi ja 2004 vielä tämän lisäksi viideksitoista vuodeksi vankilaan korruptiosta sekä vallan ja valtion varojen väärinkäytöstä.


title: Perun historia

text: Vuoden 2001 vaaleissa presidentiksi valittiin taloustieteilijä Alejandro Toledo. Toledo joutui perääntymään kesäkuun 2002 protestien jälkeen yksityistämishankkeistaan. Sotilasryhmä nousi kapinaan tammikuussa 2005 ja toukokuussa Toledoa syytettiin allekirjoitusten väärentämisestä vuoden 2000 vaaleihin liittyen. Parlamentti päätti kuitenkin olla erottamatta häntä.


title: Perun historia

text: Kesäkuussa 2001 maanjäristys surmasi 100 ihmistä Etelä-Perussa Arequipassa ja Moqueguassa ja jätti 46 000 kodittomiksi. Maaliskuussa 2002 kolme päivää ennen presidentti George W. Bushin vierailua Perussa Yhdysvaltain lähetystön edessä räjähti pommi, joka surmasi kolme.


title: Perun historia

text: Entinen presidentti Alan García valittiin uudelleen kesäkuussa 2006 maltillisella uudistusohjelmalla. Häntä oli toiselle kierroksella vastassa vasemmistolainen Ollanta Humala. Heinäkuun vaaleissa Garcían APRA nousi toiseksi suurimmaksi puolueeksi Humalan Unión por el Perún jälkeen. Huhtikuussa 2007 parlamentti myönsi Garcíalle erikoisvaltuudet huumekauppaa ja järjestäytynyttä rikollisuutta vastaan.


title: Perun historia

text: 15. elokuuta 2007 lähellä Icaa 150 kilometriä Limasta kaakkoon tapahtui 8,0 momenttimagnitudin tuhoisa maanjäristys. Yli 610 ihmistä kuoli ja 1 000 loukkaantui.


title: Perun historia

text: Vuonna 2009 Amazonin alueella syntyi yhteenottoja turvallisuusjoukkojen ja alkuperäisväestön välillä maanomistuksesta. Kymmeniä ihmisiä sai surmansa.


title: Perun historia

text: Täpärillä vaaleilla presidentiksi valittiin kesäkuussa 2011 Ollanta Humala.


title: Alleghe Hockey

text: Alleghe Hockey on jääkiekkojoukkue Alleghesta, Italiasta. Joukkue pelaa Italian pääsarjassa Seria B.


title: Alleghe Hockey

text: Joukkue perustettiin vuonna 1933. Vuonna 1956 joukkue lakkautettiin, mutta vanhan joukkueen tilalle perustettiin Mount Civetta Alleghe HC. Joukkueen nimi vaihtui jo muutaman kauden jälkeen takaisin Allehge Hockey.


title: Alleghe Hockey

text: Joukkueen parhaimmat sijoituksen ovat vuodelta 1985 ja 2002, kun joukkue voitti Serie A hopeaa. Vuonna 1993 joukkue voitti Alpenligan mestaruuden.


title: Alleghe Hockey

text: Suomalaisista Jorma Valtonen on pelannut joukkueessa.


title: Partanilkat

text: Partanilkat ("Ophidiidae") on runsaslajinen partanilkkakaloihin kuuluva kalaheimo. Heimon lajeja tavataan kaikista valtameristä.


title: Partanilkat

text: Vanhimmat partanilkkoihin kuuluvien lajien fossiilit on ajoitettu tertiäärikauden varhaisvaiheille. Tällaisia sukuja ovat muun muassa "Ampheristus" ja "Hoplobrotula". Nykyään heimossa elää lähteestä riippuen 209–222 lajia, jotka jaetaan 46–48 sukuun. Partanilkkojen heimo jaetaan neljään alaheimoon, jotka ovat "Brotulinae", "Brotulotaeniinae", "Ophidiinae" ja runsaslajisin "Neobythitinae". "Neobythitnae"-alaheimo ei kuitenkaan ole monofyleettinen. Lajeja ovat muun muassa kapinpartanilkka ("Genypterus capensis"), rusopartanilkka ("Genypterus blacodes") ja käärmepartanilkka ("Ophidion barbatum").


title: Partanilkat

text: Partanilkat ovat kooltaan 10–200 cm. Pisimmistä lajeista kapinpartanilkka voi kasvaa 1,6 metriä ja "Lamprogrammus shcherbachevi" 2 metriä pitkäksi. Ruumiinmuodoltaan ne ovat pitkulaisia ja muistuttavat ankeriaita. Selkä- ja peräevät ovat pitkät ja yhtyneet pyrstöevään. Joillakin lajeilla rintaevät puuttuvat ja eräillä ne ovat kapeat. "Brotulinae"-alaheimon lajeilla on kuonossa viiksisäikeitä. Toisin kuin monilla muilla partanilkkakalojen heimoilla partanilkoilla on pienet suomut.


title: Partanilkat

text: Partanilkat ovat mereisiä kaloja ja lajeja tavataan Atlantin, Intian valtameren ja Tyynenmeren alueilta. Monet niistä elävät lähellä pohjaa melko matalissa vesissä, mutta heimoon kuuluu myös maailman syvimmällä elävä kala "Abyssobrotula galatheae", joka on tavattu 8 370 metrin syvyydestä. Monet partanilkkalajit ovat tärkeitä kalastuksen kohteita.


title: Videopelivuosi 1973

text: Tämä artikkeli käsittelee vuoden 1973 videopelijulkaisuja ja videopelimaailman merkittäviä tapahtumia.


title: Hildeprand

text: Hildeprand oli langobardien kuningas vuonna 744 seitsemän tai kahdeksan kuukauden ajan. Paulus Diaconuksen mukaan hän oli edellisen kuninkaan Liutprandin veljenpoika. Hildeprand valloitti Ravennan Peredeon kanssa, mutta jäi Venetsian joukkojen vangiksi. Hildeprand korvattiin lyhyen valtakautensa jälkeen Friulin herttua Ratchisilla.


title: Hockey Club Asiago

text: Asiago Hockey Club, entinen Asiago Hockey Sports Association, on jääkiekkojoukkue Asiagosta, Italiasta. Joukkue pelaa Italian pääsarjassa Serie A:ssa.


title: Hockey Club Asiago

text: Joukkue on voittanut Serie A -mestaruuden kolme kertaa vuosina 2001, 2010 ja 2011. Italian Cupin joukkue on myös voittanut kolme kertaa vuosina 1991, 2001 ja 2002. Vuonna 2003 joukkue voitti Italian Super Cupin.


title: Hockey Club Asiago

text: Vuonna 1987 joukkueen taustaorganisaatiolle myönnettiin Italian "Stella al merito sportivo" eli urheilun kultainen tähti -palkinto. Palkinto myönnetään Italiassa ansioituneille urheilujoukkueille.


title: Hockey Club Asiago

text: Joukkueessa ovat pelanneet myös suomalaisista Veli-Pekka Hård, Lauri Kinos, Mika Kortelainen, Marko Kuikka, Henri Laurila ja Mika Lehtinen.


title: Pedro Yang

text: Pedro Alejandro Yang (s. 9. lokakuuta 1976) on guatemalalainen sulkapalloilija. Hän edustaa seuratasolla tanskalaista Skovshoved IF:ää.


title: Pedro Yang

text: Yang voitti vuonna 1999 Pan-Amerikan kisoista pronssia kaksinpelistä. Hän sai vuoden 2003 kisoissa hopeaa nelinpelistä Erick Anguianon kanssa ja uusi kaksinpelin pronssimitalinsa. Yang osallistui Ateenan olympialaisissa 2004 kaksinpeliin, jossa hän putosi heti ensimmäisellä kierroksella hävittyään Norjan Jim Ronny Andersenille. Hän voitti vuonna 2007 Pan-Amerikan kisoista pronssia nelinpelistä Anguianon kanssa ja osallistui myös MM-kilpailuihin, joissa hän putosi ensimmäisellä kierroksella sekä kaksin- että nelinpelissä.


title: Britannian Grand Prix 2011

text: Britannian Grand Prix 2011 (virallisesti 2011 Formula 1 Santander British Grand Prix) oli Formula 1 -kauden 2011 yhdeksäs osakilpailu, joka ajettiin 10. heinäkuuta Silverstonen moottoriradalla, Englannissa. Kilpailu oli Daniel Ricciardon debyytti F1-sarjassa. Hän ajoi Hispania -tallissa.


title: Britannian Grand Prix 2011

text: Paalupaikalta kilpailuun lähti Red Bull -tallin Mark Webber. Kilpailun voitti Fernando Alonso, jolle voitto oli kauden ensimmäinen. Kyseessä oli Ferrarin kauden ainoa voitto.


title: David Frölander-Ulf

text: David Wilhelm Frölander-Ulf (13. elokuuta 1874 Ruotsi - 22. joulukuuta 1947 Helsinki) oli ruotsalaissyntyinen Suomessa vaikuttanut arkkitehti, joka tunnettiin ennen muuta sisustusarkkitehtina. Frölander-Ulf suunnitteli muun muassa ravintolasisustuksia, liikesisustuksia, pankkien ja teollisuusyritysten toimistosaleja sekä johtokunnanhuoneita.


title: David Frölander-Ulf

text: Ruotsissa syntynyt Frölander-Ulf muutti Tukholmasta Suomeen vuonna 1897-1898. Helsingissä hän työskenteli professori Gustaf Nyströmin toimistossa, professori Lars Sonckin toimistossa, Gesellius, Lindgren, Saarisen toimistossa, ja vuodesta 1912 lähtien omassa arkkitehtitoimistossaan.


title: David Frölander-Ulf

text: Frölander-Ulfin puoliso oli Hilma Thérèse Wallgren, heidän pojastaan Torsten Frölander-Ulfista (s. 1907) tuli lääkäri.


title: David Frölander-Ulf

text: Frölander-Ulf teki 1900-luvun alkukymmenten aikana käytännöllisesti katsoen kaikkien silloin rakennettujen ”parempien” hotellien ja ravintoloiden sisustukset, yhteensä parikymmentä. Joukkoon kuuluvat niin Ekbergin kahvila (ainoa alkuperäisenä säilytetty), Seurahuone (1914-1915) ja elokuvateatteri Maxim. 1930-luvulla syntyivät English Tea Room ja Mikado. Pörssitalon Adlon on näistä viimeinen ja loistokkain. Se valmistui vuonna 1938. Frölander-Ulfin Adlonin baariin suunnittelemat tuolit olivat vielä hiljattain olleet käytössä ravintola Kynsilaukassa.


title: Teollisuuskeskus

text: Teollisuuskeskus (viitataan usein myös nimellä Eteläranta 10 ja Palacen talo) on Helsingissä sijaitseva rakennus, jossa toimii Elinkeinoelämän keskusliiton ja muiden tärkeimpien työnantajajärjestöjen pääkonttori. Vuoteen 2009 rakennuksessa toimi myös Hotelli Palace. Viljo Revellin ja Keijo Petäjän suunnittelema rakennus valmistui osoitteeseen Eteläranta 10 vuonna 1952, juuri ennen Helsingin olympialaisia.


title: Teollisuuskeskus

text: Rakennuksen suunnitelma oli työ nimeltä "Ratas" arkkitehtikilpailussa, jonka voittivat arkkitehdit Viljo Revell (1910–1964) ja Keijo Petäjä (1919–1988). Rakennuksessa tavoiteltiin viistoine pintoineen, vaijerikaiteineen ja savupiippuineen suuren valtamerilaivan tunnelmaa, innoittajana Le Corbusier. Samaa mielikuvaa loivat pilareitten kannattama katutaso ja nauhaikkunat.


title: Teollisuuskeskus

text: Suunnittelutyötä jaettiin silloisen tavan mukaan arkkitehti Olli Borgin toimiessa vetäjänä. Borg itse suunnitteli hotellin ja ravintolat, Styrbörn Andersin toimistokerrokset, Antti Nurmesniemi viimeisteli huonesisustuksen ja suunnitteli 11. kerroksen saunaosaston kuuluisine lypsyjakkaroineen. Olavi Hännisen käsialaa olivat toisen kerroksen kahvila ja baarin teräsputkirunkoiset muovi-istuimet.


title: Teollisuuskeskus

text: Hotelli oli maineestaan huolimatta suhteellisen pieni, käsittäen vain 50 huonetta ylimmissä kerroksissa huippuravintoloineen.


title: TerraSAR-X2

text: TerraSAR-X2 on Saksan avaruusjärjestön DLR:n 2010-luvulla kaavailema uuden sukupolven tutkasatelliitti.


title: TerraSAR-X2

text: Se seuraa saksalaisia TerraSAR-X ja TanDEM-X-satelliitteja, jos satelliitin rahoitus järjestyy. DLR pohti kesällä 2011 pitäisikö satelliitin olla kokonaan yrityksen rahoittama, jolloin valtio maksaisi sen keräämää dataa hankittaessa, vai pitäisikö satelliitin olla kokonaan valtion rahoittama. TerraSAR-X2 -tutkasatelliitin oli määrä aloittaa toimintansa vuonna 2016 ja toimia vuoteen 2025 asti, mutta projekti on toistaiseksi jäissä.


title: Hotelli Vaakuna

text: Hotelli Vaakuna eli Sokos Hotel Vaakuna on Sokos Hotels -ketjuun kuuluva helsinkiläinen hotelli, joka sijaitsee samassa rakennuksessa kuin Helsingin keskustan Sokos. Rakennus käsittää Mannerheimintien, Postikadun, Asema-aukion ja Kaivokadun välisen korttelin kokonaisuudessaan. Tavaratalo on sen viidessä alimmassa, hotelli ylimmissä kerroksissa.


title: Hotelli Vaakuna

text: Hotelli Vaakuna rakennettiin ja avattiin Helsingin vuoden 1940 olympialaisia varten. Rakennustyöt aloitettiin jo 1930-luvun puolivälin jälkeen. Talvisota kuitenkin keskeytti hankkeen.


title: Hotelli Vaakuna

text: Ravintola Vaakuna avattiin maaliskuussa 1947 samoin kuin nykyisen Casa Largo -ravintolan paikalla ollut Pika-Pala, josta sittemmin kuoriutui Vaakuna-Grilli. Vaakunan hotelli, joka sijaitsi aluksi vain 7. ja 8. kerroksessa, avattiin kesäkuussa vuonna 1952.


title: Hotelli Vaakuna

text: Ravintola Vaakuna oli vuoteen 1952 saakka kaupungin "hienoimman" ravintolan maineessa, kunnes Palace-hotelli avattiin, kertoo talon henkilökunta Vaakunan 30-vuotisjuhlajulkaisussa vuonna 1977. Vielä 1990-luvun alussa ravintola tunnettiin kalliista apajapöydästään ja siitä, että se rauhallisuudestaan johtuen soveltui hyvin mm. liikeneuvotteluihin.


title: Hotelli Vaakuna

text: Vaakunan rakennuksen suunnitteli arkkitehti Erkki Huttunen käyttäen kalustesuunnittelussa apunaan oman toimistonsa väkeä. Hotellin sisustuskin tuli pääosin Huttusen toimiston tiimin tehtäväksi. Tuolit kuitenkin tulivat muualta. Valaisimet olivat Paavo Tynellin, tekstiilit Greta Skogster-Lehtisen.


title: Hotelli Vaakuna

text: Vaakunan rakentaminen ajoittui vaikeaan sodanjälkeisen aikaan, jolloin rakennus- ja muusta tarvittavista materiaaleista oli pula. Huttusen kekseliäisyyden sekä HOK:n silloisen kauppaneuvos Lauri Koskivaaran intensiivisen kiinnostuksen ja hyvien liikesuhteiden avulla onnistuttiin kuitenkin luomaan funkkishenkinen kokonaisuus, josta tuli yksi Helsingin hotelli- ja ravintola-arkkitehtuurin maamerkkejä.


title: Hotelli Vaakuna

text: Huttusen toimiston arkkitehdit keksivät myös piirustuksiin leikkisän nimen SOKOS, joka aluksi vakiintui käyttöön osuuskaupparyhmässä ja myöhemmin myös kansan suussa.


title: Hotelli Vaakuna

text: Vaakuna siirtyi Helsingin Osuuskaupalta SOK:n hoitoon vuonna 1995. Norjalainen Peter Abrahamssen suunnitteli Vaakunan ravintolatilojen perinpohjaisen remontin Huttusen hengessä. Mittava työ toteutettiin vuonna 1996. Silloin avattiin Vaakuna 10th Floor Restaurants eli suosituiksi tulleet, oikeasti yhdeksännessä kerroksessa sijaitsevat, ravintolat. Remontissa Abrahamssen yhdisti tilallisesti vanhan funkkis-ravintolasalin ja entisen Sky Barin. Kokonaisuuteen Abrahamssen liitti vielä Rautatieaseman puoleisen modernin aamiais- ja tilausravintolan Sokoksen tavaratalon ylittävällä käytävällä. Työ lienee yksi Helsingin ravintoloiden parhaimmin onnistuneista uuden ja vanhan yhdistämisyrityksistä.


title: Hotelli Vaakuna

text: Vaakunan sisääntuloaulan ja 9:n kerroksen aulat ovat nykyään suojeltuja.


title: Hotelli Vaakuna

text: Vaakunan liikeideoita ja sisustuksia on sittemmin uudistettu. Esimerkiksi rakennuksen yläkerrassa toimii ravintola Loiste ja katu- ja toisessa kerroksessa espanjalaisteemainen ravintola Casa Largo.


title: Läntinen Bahr el-Ghazal

text: Läntinen Bahr el-Ghazal () on Etelä-Sudanin osavaltio. Osavaltion pääkaupunki on Wau. Läntisessä Bahr el-Ghazalissa oli Sudanin vuoden 2008 kiistellyssä väestönlaskennassa 333 431 asukasta, ja sen pinta-ala on 93 900 neliökilometriä.


title: Läntinen Bahr el-Ghazal

text: Läntinen Bahr el-Ghazal on viljavaa ja monimuotoista aluetta, jonka pitäisi normaaliaikoina kyetä elättämään asukkansa. Sen joista saadaan kalaa, siellä laidunnetaan karjaa ja pelloilla kasvavat hirssi, durra, maissi ja riisi. Kuitenkin sisällissodan ja sääolojen yhteisvaikuksen takia alueella koettiin vuonna 1998 yksi pahimmista nälänhädistä.


title: Isaac Abrabanel

text: Isaac Abrabanel (1437–1508) oli Portugalissa syntynyt juutalainen valtiomies ja filosofi. Hän teki useita kirjallisia teoksia, jotka käsittelivät lähinnä apologetiikkaa, filosofiaa ja eksegetiikkaa.


title: Isaac Abrabanel

text: Isaac Abrabanel syntyi Lissabonissa vuonna 1437 hovimies ja kauppiasperheeseen. Nuorena hän sai sekä uskonnollisen että sekulaarin koulutuksen. 25-vuotiaaksi mennessä hän oli jo pitänyt puheita Raamatun sisällöstä synagogassa. Isänsä Judahin tavoin hän toimi Portugalin kuningas Alfonso IV:n taloudenhoitajana ja johti taloutta menestyksekkäästi. Alfonson vallan perinyt João II syytti häntä salaliitosta, minkä takia hänen piti paeta Kastiliaan kahdeksi vuodeksi vuonna 1481. Kastiliassa hän yritti epäonnistuneesti estää juutalaisten karkoituksen maasta. Vuonna 1492 hän muutti Napoliin Ferdinand I:n palvelukseen. Vuonna 1503 hän muutti lopulta Venetsiaan, missä hän osallistui muun muassa Venetsian ja Portugalin välisen diplomatian hoitoon. Abranel kuoli Venetsiassa vuonna 1508.


title: Isaac Abrabanel

text: Abrabanel teki suurimman osan teoksistaan Italiassa ja suurin osa niistä julkaistiin 1500-luvulla. Teoksissa on usein viittauksia Maimonideksen kirjoituksiin, joita Abrabanel usein kritisoi. Hänen filosofinen tuotantonsa onkin lähinnä Maimonideksen kommentteja. Erityisesti hän kommentoi Maimonideksen teosta "Eksyneiden opas" ja teorioita maailmasta, sen synnystä ja juutalaisuuden perusteita. Hän uskoi luomisen voineen tapahtua vain "ex nihilo", eli tyhjästä. Profeetoista ja profetioista hän oli samaa mieltä Maimonideksen kanssa ja uskoi, että profeetaksi saattoi tulla vain puhdassydämminen henkilö, joka saattoi muuten olla kuka tahansa Jumalan tehtävään valitsema. Maimonideksen esittämistä juutalaisuuden 13 prinsiipistä Abrabanel oli sitä mieltä, että mikään niistä ei voinut olla toista tärkeämpi, koska ne olivat kaikki luonteeltaan yliluonnollisia. Abrabanel arvosteli myös joissain Raamatun kohdissa hänen mielestään ilmenevää tukea monarkialle. Hänen mielestään esimerkiksi Venetsiassa ja Genovassa vallinnut tehtäviinsä valittujen tuomarien hallitusmuoto oli monarkiaa parempi. Tätä mallia hän ehdotti myös mahdollisen uuden Israelin hallinnon muodoksi. Hän oli myös sitä mieltä, ettei tuleva messias olisi kuningas, vaan tuomari ja profeetta.


title: HC Bolzano-Bozen

text: Hockey Club Bolzano/Bozen on jääkiekkoseura Bolzanosta (), Etelä-Tirolista Italiasta. Edustusjoukkue "Foxes" pelaa Itävallan pääsarjassa Erste Bank Eishockey Ligassa.


title: HC Bolzano-Bozen

text: Foxes pelasi Italian pääsarjassa Serie A:ssa kauteen 2012–2013 asti. Seura on voittanut Serie A mestaruuden yhdeksäntoista kertaa, useammin kuin yksikään toinen joukkue. EBEL-liigan Foxes voitti ensimmäistä kertaa heti ensimmäisellä kaudellaan 2013–2014, uusien saavutuksen 2017–2018.


title: HC Bolzano-Bozen

text: Italian Cupin joukkue on voittanut kolme kertaa vuosina 2003, 2007 ja 2009. Vuosina 2004, 2007, 2008 ja 2012 joukkue voitti Italian Super Cupin. Vuonna 1994 joukkue voitti Alpenligan mestaruuden ja vuonna 1995 Kuuden maan turnauksen.


title: HC Bolzano-Bozen

text: Tšekkiläinen jääkiekkolegenda Jaromír Jágr pelasi joukkueessa NHL:n työsulun aikana kaudella 1994–1995 kuusi runkosarjan peliä tehden niissä 16 pistettä. Tunnettuihin entisiin pelaajiin lukeutuvat myös Stanley Cup -voittajat Kent Nilsson, Scott Young ja Niklas Hjalmarsson, olympiavoittaja Mark Pavelich, sekä Italian maajoukkueen suurpelaajat Mike Rosati ja Gaetano Orlando.


title: Poreamme

text: Poreamme (monissa kielissä "jacuzzi") on eräänlainen muunnelma perinteisestä kylpyammeesta. Porekylvyt ovat hoito- ja rentoutumiskylpyjä, joissa koko keho tai sen osat ovat (yleensä lämpimien) vesivirtauksien hierottavana. Poreammeet ovat usein hieman tilavampia kuin kylpyammeet. Ne voivat mallista riippuen kierrättää vettä, pumpata lisää vettä tai puhaltaa ilmaa veteen. Poreammeet ruiskuttavat voimakkaasti vettä, useissa malleissa säädettävästi. Poreammeiden monimuotoisen rakenteen ja porekylpyjen pitkäkestoisuuden vuoksi ammeen sekä sen ilma- ja vesiputkien puhtauteen on kiinnitettävä erityisen paljon huomiota. Joissakin malleissa on amme jokaisen käyttökerran jälkeen desinfioitava, jottei esimerkiksi likaa jäisi kuivumaan putkistoihin, joista se voisi seuraavalla käyttökerralla päätyä ammeeseen.


title: Poreamme

text: Ensimmäinen ja tunnetuin poreammeiden valmistaja on yhdysvaltalainen Jacuzzi, joka aloitti poreammeiden teollisen tuotannon vuonna 1956. Yhtiö valmistaa vuosittain noin 40 000 poreammetta Italiassa ja Yhdysvalloissa sijaitsevilla tehtaillaan. Jacuzzilla on hallussaan 250 porealtaiden teknologiaan liittyvää patenttia.


title: Jonglei

text: Jonglei () on Etelä-Sudanin osavaltio. Osavaltion pääkaupunki on Bor. Jongleissa oli Sudanin vuoden 2008 kiistellyssä väestönlaskennassa 1 358 602 asukasta, ja sen pinta-ala on 122 479 neliökilometriä.


title: Warrap

text: Warrap () on Etelä-Sudanin osavaltio. Osavaltion pääkaupunki on Kuajok. Warrapissa oli Sudanin vuoden 2008 kiistellyssä väestönlaskennassa 972 928 asukasta, ja sen pinta-ala on 31 027 neliökilometriä.


title: Pohjoinen Bahr el-Ghazal

text: Pohjoinen Bahr el Ghazal () on Etelä-Sudanin osavaltio. Osavaltion pääkaupunki on Aweil. Pohjoisessa Bahr el Ghazalissa oli Sudanin vuoden 2008 kiistellyssä väestönlaskennassa 720 898 asukasta, ja sen pinta-ala on 33 558 neliökilometriä.


title: Alain Bailey

text: Alain Bailey (s. 14. elokuuta 1987 Kingston, Jamaika) on jamaikalainen pituushyppääjä. Hänen ennätyksensä on toukokuussa 2010 Knoxvillessä, Tennesseessä hypätty 835 cm.


title: Alain Bailey

text: Bailey voitti Jamaikan mestaruuden vuonna 2009, ja pääsi siten edustamaan maataan maailmanmestaruuskilpailuissa samana vuonna. Hän sijoittui karsinnassa kuitenkin tuloksella 788 vasta ryhmänsä sijalle 11, eikä selviytynyt loppukilpailuun. Bailey on harjoitellut nuoruudessaan myös korkeushyppyä, ja siinä hänen ennätyksensä on vuonna 2006 Kingstonissa hypätty 210 cm.


title: Keisarivalssi

text: Keisarivalssi voi tarkoittaa ainakin seuraavia:


title: Sertindoli

text: Sertindoli (kauppanimellä "Serdolect") on epätyypillinen eli toisen polven psykoosilääke. Se on kemialliselta rakenteeltaan fenyyli-indolijohdos. Sitä on saatavilla 4, 12, 16 sekä 20 mg annosvahvuuksilla. Enimmäisvuorokausiannos on 20 mg/vrk (poikkeustapauksissa 24 mg/vrk).


title: Sertindoli

text: Sertindolilla hoidetaan skitsofreniaa. Koska lääke on haitallista sydämelle ja verisuonille, sitä saa käyttää vasta, kun on ensin kokeiltu toista psykoosilääkettä. Sertindolia ei suositella käytettäväksi alle 18-vuotiailla, koska tietoa sen turvallisuudesta ja tehokkuudesta ikäryhmässä ei ole.


title: Sertindoli

text: Sertindoli salpaa voimakkaasti 5-HT-serotoniinivastaanottajia, D-dopamiinivastaanottajia ja α-adrenaliinivastaanottajia. Kohtalaisesti se salpaa D-dopamiini-, α-adrenaliini- ja H-histamiinivastaanottajia sekä heikosti sigmavastaanottajia. Lisäksi sertindoli tukkii verrattain voimakkaasti HERG-kaliumionikanavaa, mikä myötävaikuttaa lääkkeen QT-aikaa pidentävään vaikutukseen.


title: Sertindoli

text: Lääkkeellä arvellaan olevan vain heikko vaikutus ns. nigrostriataaliseen dopamiiniradastoon, jonka kautta ekstrapyramidaaliset haittavaikutukset välittyvät. Sertindoli ei ole erityisen rauhoittava. Se ei todennäköisesti ole myöskään kovin antikolinerginen.


title: Sertindoli

text: Ruoalla ja antasideilla ei ole merkitystä sertindolin imeytymiseen. Sertindolin määrä puoliintuu elimistössä kolmessa päivässä. Sertindolia muokkaavat erityisesti maksan P450 CYP3A4- sekä CYP2D6-entsyymit. Sen pääasiallisia aineenvaihduntatuotteita ihmisessä ovat 5-hydroksisertindoli ja 4-hydroksisertindoli, sekä vähemmissä määrin N-dealkyloitynyt norsertindoli ja dehydrosertindoli. Aineenvaihduntatuotteilla ei ole hoitovaikutusta, mikä selittynee dehydrosertindolin pienellä osuudella.


title: Sertindoli

text: Sertindolilla on yhteisvaikutuksia lähinnä kahden lääkeaineryhmän kanssa: CYP3A4- ja CYP2D6-entsyymien estäjien. Ensimmäiset ovat enimmäkseen imidatsoli-sarjan sienilääkkeitä ja jäljempänä mainitut SSRI-tyyppisiä masennuslääkkeitä, rytmihäiriölääke kinidiiniä lukuun ottamatta. Lisäksi karbamatsepiini sekä fenytoiini voivat muuttaa sertindolin hajoamista elimistössä sitoutuen verinesteeseen ja muuttaen sertindolin pitoisuutta siinä.


title: Sertindoli

text: Useammalla kuin joka 10:nnellä käyttäjällä esiintyy siemensyöksyn puuttumista ja nuhaa tai nenän tukkoisuutta.


title: Sertindoli

text: Yhdellä 10−100:sta käyttäjästä esiintyy sydämen QT-ajan pidentymistä, hengenahdistusta, nesteen kertymistä raajoihin (turvotusta), matalaa verenpainetta ylös noustessa (heikottaa), huimausta, erektio- tai ejakulaatiohäiriö, lihomista, tuntohäiriöitä (kihelmöintiä, tunnottomuutta), punasoluja virtsassa, valkosoluja virtsassa ja suun kuivumista.


title: Sertindoli

text: Yhdellä 100−1000:sta käyttäjästä ilmenee kääntyvien kärkien tiheälyöntisyyttä (hengenvaarallinen rytmihäiriö), liikehäiriöitä (erityisesti tardiivia dyskinesiaa, jossa oireina pakkoliikkeet, nykiminen ja vapina), lihaskouristuksia, liian korkeaa verensokeria, pyörtymistä sekä prolaktiinipitoisuuden kasvua ja siitä johtuvaa rintojen maitovuotoa.


title: Sertindoli

text: Yhdellä 1000 − 10 000:sta käyttäjästä esiintyy pahanlaatuista neuroleptioireyhtymää (hengenvaarallinen).


title: Sertindoli

text: Yleisyydeltään tuntemattomia sertindolin aiheuttamia haittoja ovat keuhkoveritulppa, laskimo- tai syvä laskimotukos ja vastasyntyneen lääkeainevieroitusoireyhtymä.


title: Sertindoli

text: Sydämen QT-ajan pidentymisriskin vuoksi potilaalta tulee aina mitata sydänsähkökäyrä ennen sertindolihoidon aloittamista, kolme viikkoa aloituksen jälkeen ja sen jälkeen kolmen kuukauden välein. QTc-aika ei saisi ylittää raja-arvoa 500 ms ennen sertindoli-hoidon aloittamista.


title: Sertindoli

text: Yhdysvalloissa Abbott Laboratories haki vuonna 1996 myyntilupaa tanskalaisen Lundbeck-yhtiön kehittämälle sertindolille nimellä Serdolect. Sertindoli ei ehtinyt tulla myyntiin, vaan se kiellettiin kaksi vuotta myöhemmin, kun lääke oli aiheuttanut ihmiskokeissa 27 ihmisen kuoleman pääosin sydänongelmiin (QT-ajan pidentyminen). Euroopassa lääke tuli myyntiin vuonna 1998 pari kuukautta ennen kuolemantapauksista uutisointia. Euroopan komissio veti lääkkeen pois myynnistä vuoden 2000 alussa, mutta myynti sallittiin jälleen vuonna 2002. Muutoksena oli pakkaukseen laitettava varoitus rytmihäiriöriskistä ja sairauksista, joiden kanssa lääke ei sovi, enimmäisannoksen tiputtaminen poikkeustapauksia lukuun ottamatta 24 mg:sta 20:een, ja sydänsähkökäyräseurannat ennen hoitoa ja sen aikana. Yhdysvalloissa sertindoli on yhä kielletty.


title: Wau

text: Wau on Western Bahr el-Ghazalin osavaltion pääkaupunki. Se on Etelä-Sudanin toiseksi suurin kaupunki.


title: Wau

text: Waun lämpötila pysyy koko vuoden lähellä 30 astetta. Sadekausi kestää toukokuusta lokakuuhun.


title: Wau

text: Kaupungissa on lentokenttä, jonka kiitotie on päällystämätön ja noin 1600 metriä pitkä.


title: Leijulaakso

text: Leijulaakso () on brittiläis-kanadalainen lastenohjelma, joka on suunnattu alle kouluikäisille. Se esitettiin ensimmäisen kerran BBC:n CBeebies-kanavalla toukokuussa 2009. Sarjaa on tehty 100 jaksoa ja sitä on esitetty yli 80 maassa.


title: Leijulaakso

text: "Leijulaakso" sijoittuu kuvitteelliseen Naran maailmaan ja sen päähenkilöinä on neljä "palleroiksi" kutsuttua tietokoneanimoitua hahmoa – "Nok Tok", "De Li", "Lau Lau" ja "Yojojo". Lisäksi jokaisessa jaksossa on mukana lapsia, joita sarjassa kutsutaan "vekaroiksi". Sarja on kuvattu lavasteissa, joiden päälle hahmot on lisätty. Sarjan jaksot noudattavat pitkälti samaa kaavaa. Hahmot ja lapset joogaavat, leikkivät piiloleikkiä ja ratkovat yksinkertaisia ongelmia.


title: Leijulaakso

text: "Leijulaakso" on noussut nopeasti Britannian katsotuimmaksi sarjaksi 4–6-vuotiaiden ryhmässä ja sarjan oheistuotteet, muun muassa kirjat, lelut ja vaatteet, ovat olleet myyntimenestys.


title: Leijulaakso

text: Sarjan teemat ovat herättäneet myös kritiikkiä. Jotkin kristityt ryhmät ovat kritisoineet sarjaa viittauksista buddhismiin ja hinduismiin, ja toisaalta sarjan New Age -vivahteita on myös arvosteltu.


title: Kurajoki

text: Kurajoki on Uskelanjoen sivujoki Perttelissä Salossa.


title: Kurajoki

text: Joki saa alkunsa Kurajoen kulmakunnalla Perttelin pohjoisosassa ja virtaa siellä ensin lounaaseen Perttelin Tattulan, Kaivolan ja Kaukolan kylien ja sitten aiemmin Uskelaan kuuluneitten Lopen ja Veitakkalan kylien alueilla kunnes kääntyy kaakkoon ja palaa uudelleen Perttelin puolelle Kaukolan ja Tattulan kylissä.


title: Kurajoki

text: Keskijuoksulla Perttelissä joessa on koskia, ja jokilaakson ylittää Salosta Somerolle johtava kantatie 52. Kantatien 52 alitettuaan joki virtaa mutkitellen halki Perttelin keskustaajaman uusien asuinalueiden itään ja kääntyy Perttelin Tattulan kylän luona etelään jättäen länsipuolelleen Perttelin kirkon valtakunnallisesti merkittävän rakennetun kulttuuriympäristön. Perttelin kirkon luona, ennen yhtymistään Uskelanjokeen Kurajoen syvässä laaksossa kulkeva, laajojen peltojen ympäröimä uoma on myös osa Uskelan- ja Halikonjokien laaksojen valtakunnallisesti arvokasta maisema-aluetta.


title: Kurajoki

text: Vähän ennen jokisuuta Kurajokeen yhtyy koillisesta Perttelin Vihmalon kylän luota alkunsa saava Haavikeoja, joka niin ikään virtaa peltojen halki syvässä laaksossa. Sen suun luona joen ylittää Perttelistä Kiikalaan johtava yhdystie 2403, jonka eteläpuolella, vastapäätä Perttelin kirkkoa joki yhtyy Uskelanjoen pääuomaan.


title: Kurajoki

text: Joen valuma-alueen pinta-ala on 72,5 km² ja sen valuma-alue on täysin järvetön.


title: Nikola Petkov

text: Nikola Petkov (8. heinäkuuta 1893 – 23. syyskuuta 1947) oli bulgarialainen Agraaripuoluetta edustanut poliitikko, joka vangittiin ja tuomittiin kuolemaan näytösoikeudenkäynnissä vuonna 1947. Samanlaisia näytösoikeudenkäyntejä järjestettiin myös muissa Neuvostoliiton hallintaan joutuneissa Itä- ja Keski-Euroopan maissa, kuten Puolassa ja Tšekkoslovakiassa.


title: Nikola Petkov

text: Petkov syntyi poliittisesti aktiiviseen perheeseen. Hänen isänsä Dimităr Petkov oli Bulgarian pääministeri, ja myös hänen veljensä Petko Petkov toimi politiikassa. Sekä Dimităr että Petko Petkov joutuivat poliittisen murhan uhreiksi.


title: Nikola Petkov

text: Vuonna 1910 Nikola Petkov valmistui Sofiassa ylioppilaaksi, minkä jälkeen hän siirtyi Sorbonnen yliopistoon Pariisiiin opiskelemaan lakia ja yhteiskuntatieteitä. Hän palasi Bulgariaan palvellakseen maataan Balkanin sodassa vuosina 1912–1913. Ranskaan Petkov palasi ensimmäisen maailmansodan jälkeen, ja suoritti opintonsa loppuun erinomaisin arvosanoin vuonna 1922. Ennen paluutaan kotimaahansa Petkov työskenteli Ranskassa journalistina.


title: Nikola Petkov

text: Palattuaan kotimaahansa vuonna 1929 Petkov sai paikan Agraaripuolueen sanomalehdestä. Bulgariassa tapahtui 19. toukokuuta 1934 oikeistolainen vallankaappaus. Vallankaappauksen jälkeen Petkov ryhtyi yhteistyöhön kaikkien demokraattisten ryhmittymien, mukaan lukien kommunistien laillisen siiven, kanssa. Vuonna 1938 hänestä tuli kansanedustaja, mutta näkyvän antifasistisen toimintansa takia hän joutui sisäiseen maanpakoon.


title: Nikola Petkov

text: Vuonna 1941 Petkovista tuli Agraaripuolueen johtaja, mutta hän joutui Gorna Vodan leirille ja edelleen vuonna 1943 sisäiseen karkotukseen Svištovin pikkukaupunkiin lähelle Romanian rajaa. Petkov jatkoi siellä poliittista toimintaansa neuvotellen keskeisenä henkilönä ”Isänmaallisen rintaman” muodostamisesta. Siihen kuuluivat kaikki fasismia vastustaneet puolueet. Sofiaan Petkov palasi kesällä 1944.


title: Nikola Petkov

text: Petkovin poliittinen ura jatkui ”Isänmaallisen rintaman” hallituksen salkuttomana ministerinä 9. syyskuuta 1944 – 26. elokuuta 1945. Vuoden 1945 tammikuussa hänestä tuli myös antikommunistisen liiton johtaja ja kansanedustajaksi hänet valittiin lokakuussa 1946.


title: Nikola Petkov

text: Kommunistien harjoittaman terrorin vastustaminen ja kansalaisvapauksien puolustaminen koituivat Petkovin kohtaloksi. Hänet ja 24 muuta kansanedustajaa vangittiin parlamentin täysistunnosta 5. kesäkuuta 1947. Sitä ennen hän oli joutunut kommunistien kiusanteon kohteeksi useita kertoja. Hän oli lukenut Sofian hautausmaan portilta oman kuolinilmoituksensa ja hänen hautajaisensa oli järjestetty Sofiassa kolmesti ja kymmenen kertaa maaseudulla.


title: Nikola Petkov

text: Oikeudenkäynnissä Nikola Petkov puolusti itseään rohkeasti syytöksiä vastaan. Hän totesi, ettei ollut milloinkaan osallistunut laittomaan toimintaan Bulgarian vuonna 1944 perustettua tasavaltaa kohtaan. Hänen menettelytapojaan olivat olleet laillisuus, kansanvalta, rauha ja vapaa sana. Mihinkään salajuoniin hän ei ollut osallistunut eikä myöskään kuulunut salaisiin järjestöihin. Puolustautuminen oli täysin turhaa. Tuomari luki 16. elokuuta 1947 tuomionsa, jonka mukaan Petkov tuomittaisiin kuolemaan ”Bulgarian kansan nimessä” Petkov puolustautui vielä loppuhuudahduksella ”Ei! Ei Bulgarian kansan nimessä! Minut lähetetään kuolemaan teidän ulkomaisten käskijöittenne nimessä, olkootpa Kremlissä tai muualla. Bulgarian kansa, jonka te muserratte oikeudeksi naamioimallanne verisellä hirmuvallalla ei ikinä usko teidän solvauksianne!” Hänet hirtettiin viikkoa myöhemmin.


title: Nikola Petkov

text: Nikola Petkov rehabilitoitiin kommunismin sorruttua Bulgariassa, tammikuussa 1990.


title: South Shields

text: South Shields on satamakaupunki Tyne and Wearin metropolikreivikunnassa, Koillis-Englannissa. Kaupunki sijaitsee Tyne-joen suulla. Sen on South Tynesiden taajama-alueen suurin ja vanhin kaupunki.


title: South Shields

text: South Shieldsissa on 82 854 asukasta.


title: South Shields

text: Kaupungin perinteinen elinkeino on ollut meriteollisuus. Viimeinen telakka lakkautettiin vuonna 1984.


title: Haltonin linna

text: Haltonin linna sijaitsee entisessä Haltonin kylässä, joka nykyään on osa Runcornin kaupunkia Cheshiressä.


title: Haltonin linna

text: Todisteita merkittävien henkilöiden vierailuista on vain vähän todistusaineistoa, mutta Juhana Maattoman uskotaan vierailleen 1207 ja lahjoittaneen 5 puntaa kappelin ylläpitoon. Englannin sisällissodan syttyessä se oli kuninkaanvallan kannattajien hallussa ja vuonna 1643 William Breretonin johtamat keropäät valloittivat sen muutaman viikon piirityksen jälkeen.


title: Haltonin linna

text: Nykyään linnan omistaa Lancasterin herttuakunta ja Norton Priory Museum Trust vastaa Halton Borough Councilin valtuuttamana johtamisesta.


title: Unity (Etelä-Sudan)

text: Unity () on Etelä-Sudanin osavaltio. Osavaltion pääkaupunki on Bentiu. Unityssä oli Sudanin vuoden 2008 kiistellyssä väestönlaskennassa 585 801 asukasta, ja sen pinta-ala on 35 956 neliökilometriä.


title: Voltti (lehti)

text: Voltti oli vuosina 2008–2009 ilmestynyt suomalainen homoille, lesboille, biseksuaaleille ja transihmisille suunnattu aikakauslehti, jota julkaisi Akilles kustannus. Lehden päätoimittaja oli Sari Virtanen.


title: Voltti (lehti)

text: Voltti sai vuonna 2009 Suomen Aikakauslehdentoimittajain Liiton Salli-journalistipalkinnon.


title: Lakes (Etelä-Sudan)

text: Lakes () on Etelä-Sudanin osavaltio, jonka pääkaupunki on Rumbek. Lakesissa oli Sudanin vuoden 2008 kiistellyn väestönlaskennan mukaan 695 730 asukasta. Osavaltion pinta-ala on 40 235 neliökilometriä.


title: Länsi-Ekvatoria

text: Länsi-Ekvatoria () on Etelä-Sudanin osavaltio. Osavaltion pääkaupunki on Yambio. Läntisessä Equatoriassa oli Sudanin vuoden 2008 kiistellyssä väestönlaskennassa 619 026 asukasta, ja sen pinta-ala on 79 319 neliökilometriä.


title: Primus

text: Primus (lat. ”ensimmäinen”) voi viitata muun muassa seuraaviin:


title: Keski-Ekvatoria

text: Keski-Ekvatoria (, ) on Etelä-Sudanin osavaltio. Osavaltion pääkaupunki on maan pääkaupunki Juba. Keski-Ekvatoriassa oli Sudanin vuoden 2008 kiistellyssä väestönlaskennassa 1 103 592 asukasta, ja sen pinta-ala on 22 956 neliökilometriä.


title: Itä-Ekvatoria

text: Itä-Ekvatoria () on Etelä-Sudanin osavaltio. Osavaltion pääkaupunki on Torit. Itä-Ekvatoriassa oli Sudanin vuoden 2008 kiistellyssä väestönlaskennassa 906 126 asukasta, ja sen pinta-ala on 82 542 neliökilometriä.


title: Hemimorfiitti

text: Hemimorfiitti (ZnSiO(OH)·HO) on silikaattimineraali. Se on valkoinen, sininen tai vihertävä. Sen kidejärjestelmä on ortorombinen pyramidi, ja kiteisyys on yleistä. Hemimorfiitti esiintyy yleensä muiden sinkin mineraalien kanssa samassa esiintymässä.


title: Liutprand

text: Liutprand oli langobardien kuningas vuosina 712–744. Hän nousi valtaistuimelle isänsä kuningas Ansprandin kuoltua. Liutprandin hallituskausi kesti pitkään, ja sen aikana hän hyökkäsi Ravennaan, tuhosi Classen sekä miehitti bysanttilaisten Bolognan ja Osimon linnoitukset.


title: Liutprand

text: Liutprand uhkasi Roomaa vuonna 742, mutta paavi Sakarias tapasi kuninkaan Ternissä ja vetosi hänen katoliseen uskoonsa. Liutprand alistui jälleen paavin edessä ja luopui valtauksesta.


title: Liutprand

text: Liutprand täydensi Rotharin laatimaa langobardien lakikokoelmaa "Edictum Rotharia". Hän lisäsi siihen 153 artiklaa sekä poisti "guidrigildin", henkilövahingoista tai murhasta perityn sakon.


title: South Sudan Oyee!

text: South Sudan Oyee! (suomeksi suunnilleen "Hurraa, Etelä-Sudan!") on Etelä-Sudanin kansallislaulu. Maa itsenäistyi Sudanista 9. heinäkuuta 2011.


title: South Sudan Oyee!

text: Jo ennen Etelä-Sudanin itsenäistymistä maan väliaikainen hallitus asetti kahdeksanjäsenisen komitean, jonka tehtäväksi annettin maan tulevan kansallislaulun valmistaminen. Komitea järjesti kilpailun, jossa pyydettiin ehdotuksia maan tulevan kansallislaulun tekstiksi. Tekstille asetettiin tiettyjä ehtoja. Sen tuli esimerkiksi viitata maan väestöön ja sen luonnonvaroihin sekä osoittaa kunnioitusta maan vapautussodassa kaatuneille. Kilpailuun lähetettiin kaiken kaikkiaan 49 ehdotusta. Komitea valitsi niistä kymmenen, joiden pohjalta muokattiin kaksi mahdollista kansallislaulun tekstiä. Maata väliaikaisesti hallitsevan Etelä-Sudanin vapautusrintaman politbyroo valitsi toisen ehdotuksista maan tulevaksi kansallislauluksi syyskuussa 2010.


title: South Sudan Oyee!

text: Myös kansallislaulun sävelmästä järjestettiin kilpailu. Sen voitti ehdotus, jonka olivat laatineet maan pääkaupungin Juban yliopiston musiikkitieteen dosentti Addison Arkangelo yhdessä kahden kollegansa kanssa. He valitsivat maan kansallislaululle tietoisesti iloisen ja kevyen melodian, jonka tarkoituksena oli erottaa se Sudanin mahtipontisesta kansallislaulusta.


title: South Sudan Oyee!

text: Kansallislauluehdotuksen alkuperäinen nimi oli "Land of Cush" ("Kushin maa"). Nimitys "Kush" viittaa Raamatussa mainittuun muinaiseen Kushin maahan, joka raamatullisten tekstien mukaan on suunnattomien rikkauksien alkuperämaa. Tarunomainen Kushin maa on sijoitettu joskus Etelä-Sudaniin, joskus taas nykyiseen Jemeniin tai Etiopiaan. Laulussa mainittiin myös niin ikään raamatullinen Eedenin puutarha. Raamattuviittausten tarkoituksena oli ilmeisesti korostaa uuden valtion kristillisyyttä pohjoisen islaminuskon vastakohtana. Jo voittanutta tekstiä muokattiin kuitenkin vielä kerran helmikuussa 2011, ja viittaukset Kushiin ja Eedeniin korvattiin viittauksilla maan nimeen Etelä-Sudan.


title: South Sudan Oyee!

text:
Oh God
We praise and glorify you
For your grace on South Sudan,
Land of great abundance
Uphold us united in peace and harmony.


title: South Sudan Oyee!

text:
Oh motherland
We rise raising flag with the guiding star
And sing songs of freedom with joy,
For justice, liberty and prosperity
Shall forever more reign.


title: South Sudan Oyee!

text:
Oh great patriots
Let us stand up in silence and respect,
Saluting our martyrs whose blood
Cemented our national foundation,
We vow to protect our nation


title: South Sudan Oyee!

text: Oh God bless South Sudan.


title: South Sudan Oyee!

text:
Oi Jumala,
me ylistämme ja kunnioitamme Sinua
armostasi, jota olet osoittanut Etelä-Sudanille,
yltäkylläisyyden maalle,
varjele meitä rauhan ja yksimielisyyden yhdistäminä.


title: South Sudan Oyee!

text:
Oi isänmaa,
me nousemme nostaen lipun, jossa on opastava tähti,
ja laulamme riemuiten vapauslauluja.
Sillä oikeudenmukaisuus, vapaus ja yltäkylläisyys
vallitsevat tästedes ikuisesti.


title: South Sudan Oyee!

text:
Oi suuret isänmaanystävät,
nouskaamme hiljaisina kunnioittaen seisomaan
tervehtiäksemme marttyyrejä, joiden veri
lujitti kansakuntamme perustan.
Me vannomme varjelevamme maatamme.


title: South Sudan Oyee!

text: Oi Jumala, siunaa Etelä-Sudania.


title: Samu-Jussi Koski

text: Samu-Jussi Koski (s. 3. kesäkuuta 1975 Helsinki) on suomalainen vaatesuunnittelija sekä Samujin perustaja ja luova johtaja.


title: Samu-Jussi Koski

text: Koski valmistui muotoilijaksi Lahden ammattikorkeakoulun Muotoiluinstituutista vuonna 2001. Hän on opiskellut myös Polimoda Fashion Schoolissa Firenzessä Italiassa.


title: Samu-Jussi Koski

text: Valmistuttuaan Koski työskenteli ensin Designmuseossa vuodesta 2001 ja aloitti Marimekossa suunnittelijan assistenttina vuonna 2003. Kahta vuotta myöhemmin Koski yleni suunnittelijaksi ja alkoi suunnitella talolle omaa nimeään kantavaa vaatemallistoa. Vuonna 2008 Koski valittiin sen vaatetus-tuotelinjan taiteelliseksi johtajaksi. Hän kuitenkin irtisanoutui tehtävästä jo seuraavana vuonna keskittyäkseen enemmän luovaan työhön ja perustaakseen Samujin.


title: Samu-Jussi Koski

text: Samuji on suunnittelutalo ja luova studio, jonka ensimmäinen näkyvä projekti oli keväällä 2011 esitelty naistenvaatemallisto. Samuji keskittyy erilaisiin suunnittelu- ja konsultointiprojekteihin. Samuji-tuoteperheeseen kuuluu neljästi vuodessa esiteltävä naistenvaatemallisto sekä syksyllä 2013 julkaistu miestenvaatemallisto. Merkin vaatteita ja asusteita myydään yli 70 toimipisteessä ympäri maailmaa.


title: Samu-Jussi Koski

text: Koski esitti Timppaa "Summeri"-ohjelman "Sartsa ja Timppa" -sketseissä. Sartsaa esitti Paula Noronen.


title: Samu-Jussi Koski

text: Koski palkittiin Gloria-lehden Muodin Gloria -palkinnolla vuonna 2008 ja Elle-lehden Elle Style Awards Vuoden tulokas -palkinnolla vuonna 2010. Samuji-merkki sai Kultainen vaatepuu -palkinnon vuonna 2012.


title: Samu-Jussi Koski

text: Samu-Jussi Kosken puoliso on toimittaja Ville Blåfield.


title: Donna Simpson

text: Donna Simpson (s. 1967) on yhdysvaltalainen nainen ja internet-persoona, joka on kerännyt mainetta tavoitteellaan tulla yhdeksi maailman lihavimmista ihmisistä. Tarkemmin sanoen, hän väittää tavoitepainonsa olevan 1000 paunaa eli noin 453,59 kilogrammaa. 2010 kesäkuussa hän painoi 273 kg eli vuodesta 2008 (jolloin hän painoi 286 kg) oli laihduttanut 13 kg. Simpson on maailman lihavin synnyttänyt nainen ja 2010 syyskuussa Guinnessin ennätysten kirja antoi hänelle vastaavan tittelin.


title: Donna Simpson

text: Simpson ylläpitää internetsivua, jossa fanit voivat maksua vastaan katsoa hänen syövän. Sivulla hän käyttää nimeä Treasure Bombshell eli Aarteen Seksipommi ja luettelee harrastuksiaan; listaan kuuluu mm. syöminen ja ravintolassa käynti, ja hän sanoo pitävänsä myös siitä, kun muut syöttävät.


title: Donna Simpson

text: Donna Simpson varttui Mogadoressa, Ohiossa, ja oli perheen neljästä lapsesta nuorin. Kun Simpson oli lapsi, hänen äitinsä laittoi aina isoja aterioita, ja 9-vuotiaana Simpson painoi 83,5 kg. Hän on ollut liikalihava aina lapsuudestaan saakka, ja koulussa häntä kiusattiin ja kutsuttiin "läskiksi nelisilmäksi". Äidin kuoleman jälkeen Simpsonin isä meni uudelleen naimisiin. Kun Simpson oli 11-vuotias, hänen äitipuolensa laittoi hänet laihdutuskuurille ja vei hänet lääkärille, joka määräsi dieettipillereitä. Simpson ei kuitenkaan suostunut noudattamaan dieettiä ja alkoi varastella ruokaa keittiön kaapeista salaa. Teini-ikäisenä hän yritti laihduttaa syömällä dieettipillereitä ja onnistui pudottamaan 70 kiloon, mutta lopulta päätti, ettei haluakaan olla laiha. Hän valmistui high schoolista vuonna 1986.